qundao/data-zh-poetry huggingface dataset:
塞上作
作者：唐异
朝代：宋

防秋人不到，万里绝妖氛。
马牧降来地，鵰闲战后云。
月依孤垒没，烧逐远荒分。
未省为边客，宵笳懒欲闻。
塞上作
作者：唐异
朝代：宋

防秋人不到，万里绝妖氛。
马牧降来地，鵰间战后云。
月依孤垒没，烧逐远荒分。
未省为边客，宵笳懒欲闻。
闲居书事
作者：唐异
朝代：宋

幽居经宿雨，尾齿遍林塘。
一境无过客，千山自夕阳。
画禽多独语，夏木有馀凉。
招隐诗慵寄，时清谁肯忘。
闲居书事
作者：唐异
朝代：宋

幽居经宿雨，屐齿徧林塘。
一境无过客，千山自夕阳。
昼禽多独语，夏木有余凉。
招隐诗慵寄，时清谁肯忘。
闲居书事
作者：唐异
朝代：宋

幽居经宿雨，屐齿遍林塘。一境无过客，千山自夕阳。昼禽多独语，夏木有馀凉。招隐诗慵寄，时清谁肯忘。
三洲岩
作者：唐弼
朝代：宋

峒裏光阴经几春，峒前苍木垂千寻。
不知空谷当年事，谁识庞眉处士心。
残月照人吞远徼，晚风吹梦入幽岑。
我来须访神仙宅，好听云端环佩音。
三洲岩
作者：唐弼
朝代：宋

峒里光阴经几春，峒前苍木垂千寻。不知空谷当年事，谁识庞眉处士心。残月照人吞远徼，晚风吹梦入幽岑。我来须访神仙宅，好听云端环佩音。
三洲巖
作者：唐弼
朝代：宋

峒裏光陰經幾春，峒前蒼木垂千尋。
不知空谷當年事，誰識龐眉處士心。
殘月照人吞遠徼，晚風吹夢入幽岑。
我來須訪神仙宅，好聽雲端環佩音。
和經略直閣寺丞贈劉升之蟄龍巖二首·其一
作者：唐弼
朝代：宋

古人事業不關書，聖處工夫咏舞雩。
窈窕崖居辱題品，南陽端有卧龍無。
和經略直閣寺丞贈劉升之蟄龍巖二首·其二
作者：唐弼
朝代：宋

倚天寒碧鎖嵌空，咫尺丹霄有路通。
莫向明時縮頭角，風雲只在笑談中。
和经略直阁寺丞赠刘升之蛰龙岩二首
作者：唐弼
朝代：宋

古人事业不关书，圣处工夫咏舞雩。窈窕崖居辱题品，南阳端有卧龙无。倚天寒碧锁嵌空，咫尺丹霄有路通。莫向明时缩头角，风云只在笑谈中。
和经略直阁寺丞赠刘升之蛰龙岩二首·其一
作者：唐弼
朝代：宋
体裁：七言绝句

古人事业不关书，圣处工夫咏舞雩。窈窕崖居辱题品，南阳端有卧龙无。
和经略直阁寺丞赠刘升之蛰龙岩二首·其二
作者：唐弼
朝代：宋
体裁：七言绝句

倚天寒碧锁嵌空，咫尺丹霄有路通。莫向明时缩头角，风云只在笑谈中。
題王氏小園
作者：唐從龍
朝代：宋

山脈鍾雲氣，新晴散紫霞。
玉藏雲裏石，金落水中沙。
瘦鶴依疏竹，饑蜂戀落花。
臨池看洗硯，知是右軍家。
夢野亭
作者：唐恪
朝代：宋

雲夢澤南古景陵，登臨聚景在幽亭。
幾重湛湛陂湖綠，萬疊陰陰桑柘青。
梦野亭
作者：唐恪
朝代：宋

云梦泽南古景陵，登临聚景在幽亭。几重湛湛陂湖绿，万叠阴阴桑柘青。
梦野亭
作者：唐恪
朝代：宋

云梦泽南古景陵，登临聚景在幽亭。
几重湛湛陂湖绿，万迭阴阴桑柘青。
賦漢印
作者：唐悊
朝代：宋

關中金印豈秦關，想見風流漢已還。
大饗似書譙縣石，蘭亭寧數會稽山。
空餘此日歸囊櫜，曾是當年雜佩環。
萬戶況將取如斗，此章何足繫腰間。
赋汉印
作者：唐悊
朝代：宋

关中金印岂秦关，想见风流汉已还。
大飨似书谯县石，兰亭宁数会稽山。
空余此日归囊櫜，曾是当年杂佩环。
万户况将取如斗，此章何足繫腰间。
赋汉印
作者：唐悊
朝代：宋

关中金印岂秦关，想见风流汉已还。大飨似书谯县石，兰亭宁数会稽山。空馀此日归囊橐，曾是当年杂佩环。万户况将取如斗，此章何足系腰间。
題宗室趙大年橫卷
作者：唐悊
朝代：宋

聞君新得小山川，畫手來從郜雍賢。
不學農夫焉用稼，若爲王子豈知田。
我真壠上躬耕客，親見人間小隱天。
始識何年京樣熟，菊籬寧似景龍邊。
题宗室赵大年横卷
作者：唐悊
朝代：宋

闻君新得小山川，画手来从郜雍贤。不学农夫焉用稼，若为王子岂知田。我真垄上躬耕客，亲见人间小隐天。始识何年京样熟，菊篱宁似景龙边。
题宗室赵大年横卷
作者：唐悊
朝代：宋

闻君新得小山川，画手来从郜雍贤。
不学农夫焉用稼，若为王子岂知田。
我真壠上躬耕客，亲见人间小隐天。
始识何年京样熟，菊篱宁似景龙边。
以日者命状寄王龟龄
作者：唐文若
朝代：宋
体裁：七言绝句

试把流年子细看，休将蠖屈比鹏抟。君家大有回天力，不为区区作好官。
以日者命狀寄王龜齡
作者：唐文若
朝代：宋

試把流年子細看，休將蠖屈比鵬摶。
君家大有回天力，不爲區區作好官。
句
作者：唐文若
朝代：宋

秋风仿佛吴江渡，鸥鹭参差夕阳影。
垂虹纳纳卧谯门，雉堞耽耽俯渔艇。
阳安小儿拍手笑，使君幻出江南景。
句
作者：唐文若
朝代：宋

秋风髣髴吴江渡，鸥鹭参差夕阳影。垂虹纳纳卧谯门，雉堞耽耽俯渔艇。阳安小儿拍手笑，使君幻出江南景。阳安城西百尺楼，画栋翚飞出鳌岭。蜀汉东南此地分，胜槩悠悠谁复领。
句·其一
作者：唐文若
朝代：宋

秋風髣髴吳江渡，鷗鷺參差夕陽影。
垂虹納納卧譙門，雉堞耽耽俯漁艇。
陽安小兒拍手笑，使君幻出江南景。
句·其一
作者：唐文若
朝代：宋
体裁：句

秋风髣髴吴江渡，鸥鹭参差夕阳影。垂虹纳纳卧谯门，雉堞耽耽俯渔艇。阳安小儿拍手笑，使君幻出江南景。
句·其二
作者：唐文若
朝代：宋

阳安城西百尺楼，画栋翚飞出鳌岭。蜀汉东南此地分，胜槩悠悠谁复领。
句·其二
作者：唐文若
朝代：宋

阳安城西百尺楼，画栋翚飞出鳌岭。
蜀汉东南此地分，胜槩悠悠谁復领。
句·其二
作者：唐文若
朝代：宋

陽安城西百尺樓，畫棟翬飛出鼇嶺。
蜀漢東南此地分，勝槩悠悠誰復領。
登金山
作者：唐文若
朝代：宋

江流出岷蜀，万折东南倾。兹山若巨舫，势欲扼沧溟。天高象教尊，海岳朝百灵。云水渺四极，下上涵日星。朱甍倚霄汉，倒影鱼龙惊。重游十年旧，挂席鸥鸟轻。维扬魏公幕，回首剑戟明。行都望北固，铁瓮高峥嵘。孤舟系烟月，六尺僧窗横。印师支远俦，静对如风铃。旷怀怜此翁，得法世虑平。尘劳霜发秃，风月冰壶清。乞诗写崖壁，指月双浮萍。
登金山
作者：唐文若
朝代：宋

江流出岷蜀，万折东南倾。
兹山若巨舫，势欲扼沧溟。
天高象教尊，海岳朝百灵。
云水渺四极，下上涵日星。
朱甍倚霄汉，倒影鱼龙惊。
重游十年旧，挂席鸥鸟轻。
维扬魏公幕，回首剑戟明。
行都望北固，铁瓮高峥嵘。
孤舟繫烟月，六尺僧窗横。
印师支远俦，静对如风铃。
旷怀怜此翁，得法世虑平。
尘劳霜髮秃，风月冰壶清。
乞诗写崖壁，指月双浮萍。
登金山
作者：唐文若
朝代：宋

江流出岷蜀，萬折東南傾。
茲山若巨舫，勢欲扼滄溟。
天高象教尊，海岳朝百靈。
雲水渺四極，下上涵日星。
朱甍倚霄漢，倒影魚龍驚。
重遊十年舊，挂席鷗鳥輕。
維揚魏公幕，回首劍戟明。
行都望北固，鐵甕高崢嶸。
孤舟繫烟月，六尺僧窗橫。
印師支遠儔，靜對如風鈴。
曠懷憐此翁，得法世慮平。
塵勞霜髮禿，風月冰壺清。
乞詩寫崖壁，指月雙浮萍。
題紹興煥文閣·其一
作者：唐文若
朝代：宋

山光水色借春妍，登盡參差下九天。
共看玉泉香案吏，重來點檢白雲篇。
題紹興煥文閣·其二
作者：唐文若
朝代：宋

三峨直上片雲飛，飛過匡廬惹住衣。
我亦朱轓暫容與，山南山北判清輝。
题绍兴焕文阁
作者：唐文若
朝代：宋

山光水色借春妍，登尽参差下九天。共看玉泉香案吏，重来点检白云篇。三峨直上片云飞，飞过匡庐惹住衣。我亦朱轓暂容与，山南山北判清辉。
题绍兴焕文阁·其一
作者：唐文若
朝代：宋
体裁：七言绝句

山光水色借春妍，登尽参差下九天。共看玉泉香案吏，重来点检白云篇。
题绍兴焕文阁·其二
作者：唐文若
朝代：宋
体裁：七言绝句

三峨直上片云飞，飞过匡庐惹住衣。我亦朱轓暂容与，山南山北判清辉。
思政堂
作者：唐时
朝代：宋

邵阳府第之西，湖山之东，耽耽大厦磨苍穹。贤哉郑侯为栋隆，朝夕思政于其中。取君子之九思以谨行，取季子三思以尽忠。及思治道贵清静，又效曹参舍盖公。之子于归筑百堵，已见丰年咏华黍。周公待旦复何为，赞赞宣王之复古。
思政堂
作者：唐时
朝代：宋

邵阳府第之西，湖山之东，耽耽大厦磨苍穹。
贤哉郑侯为栋隆，朝夕思政于其中。
取君子之九思以谨行，取季子三思以尽忠。
及思治道贵清静，又效曹参舍盖公。
之子于归筑百堵，已见丰年咏华黍。
周公待旦復何为，赞赞宣王之復古。
思政堂
作者：唐時
朝代：宋

邵陽府第之西，湖山之東，耽耽大厦磨蒼穹。
賢哉鄭侯爲棟隆，朝夕思政於其中。
取君子之九思以謹行，取季子三思以盡忠。
及思治道貴清靜，又效曹參舍蓋公。
之子于歸筑百堵，已見豐年詠華黍。
周公待旦復何爲，贊贊宣王之復古。
安适轩
作者：唐最
朝代：宋

卧听潮音坐看山，烟萝静处闭禅关。都将物外红尘隔，占得壶中白日閒。吟罢寒猿号木末，定回清磬落云间。高僧隐几无馀事，应笑劳生去又还。
安适轩
作者：唐最
朝代：宋

卧听潮音坐看山，烟萝静处闭禅关。
都将物外红尘隔，占得壶中白日閒。
吟罢寒猿号木末，定回清磬落云间。
高僧隠几无余事，应笑劳生去又还。
安適軒
作者：唐最
朝代：宋

卧聽潮音坐看山，烟蘿靜處閉禪關。
都將物外紅塵隔，占得壺中白日閒。
吟罷寒猿號木末，定回清磬落雲間。
高僧隠几無餘事，應笑勞生去又還。
句
作者：唐梅臞
朝代：宋

水落一阶翻碎玉。
句
作者：唐梅臞
朝代：宋

水落一階翻碎玉。
丙子纪事
作者：唐泾
朝代：宋
体裁：五言律诗

才结岁寒盟，归来诧太平。阁中呼尚父，殿下狎门生。着手营三窟，回头失两京。闻今不闻古，咄咄诡知兵。
和朱以性
作者：唐泾
朝代：宋
体裁：七言律诗

拟驾奇肱阅四方，转头又是海生桑。雁虽有帛难寻汉，猴纵无绯肯拜梁。泱漭黄流翻地轴，屈盘紫气贯天章。箧中留取秋兰佩，不识人间有水苍。
崖山亡
作者：唐泾
朝代：宋
体裁：七言律诗

万里舆图入朔方，摇摇孤注海之阳。石尤风恶云藏轸，天驷星沈月掩房。岛上有人悲义士，水滨无处问君王。羲和指着乌飞路，去去虞渊暮色苍。
广亡徙海
作者：唐泾
朝代：宋
体裁：七言律诗

箕冠如栉拥茅旌，谁执骍旄歃晋盟。遵海而南关气数，渡江以北少功名。火旗晻霭云藏阙，水阵周遭雪压城。一榻不容人鼾睡，那知雾岛是神京。
怀黄小牧
作者：唐泾
朝代：宋

瓠俎桑弧莅旧盟，天将吾道寄山林。梧桐卧雨鱼生釜，梅坞吟云鹤伴琴。海上苏卿今白发，山中杜甫老丹心。拟呼尊酒论今古，黄叶萧萧楚水深。
怀黄小牧
作者：唐泾
朝代：宋

瓠俎桑弧莅旧盟，天将吾道寄山林。
梧桐卧雨鱼生釜，梅坞吟云鹤伴琴。
海上苏卿今白髪，山中杜甫老丹心。
拟呼尊酒论今古，黄叶萧萧楚水深。
江南四忠节国之纪也歌以哀之
作者：唐泾
朝代：宋

咄咄薰风梦已灵，手提孤注竟逃盟。南冠入海五百客，北旆归燕七十城。自信丹心终徇国，只惭白面不知兵。二爻无遁公知否，底事吴门变姓名。同时人物今犹昨，只有先生死朔方。殿下青衣晋天子，窖间白发汉中郎。平生东海心犹壮，千古西山骨亦香。三复累臣吟啸集，天荒地老气苍苍。谁把南牙压武夫，到头还似二公无。矢心海上逃秦爵，努力山中匿赵孤。赤羽星沈迷辇凤，红旗风劲逐樯乌。三神杳眇人何在，留取丹心付董狐。
江南四忠节国之纪也歌以哀之·其一
作者：唐泾
朝代：宋

咄咄熏风梦已灵，手提孤注竟逃盟。
南冠入海五百客，北斾归燕七十城。
自信丹心终徇国，只惭白面不知兵。
二爻无遯公知否，底事吴门变姓名。
江南四忠节国之纪也歌以哀之·其一
作者：唐泾
朝代：宋

咄咄薰风梦已灵，手提孤注竟逃盟。南冠入海五百客，北旆归燕七十城。自信丹心终徇国，只惭白面不知兵。二爻无遁公知否，底事吴门变姓名。
江南四忠节国之纪也歌以哀之·其三
作者：唐泾
朝代：宋
体裁：七言律诗

谁把南牙压武夫，到头还似二公无。矢心海上逃秦爵，努力山中匿赵孤。赤羽星沈迷辇凤，红旗风劲逐樯乌。三神杳眇人何在，留取丹心付董狐。
江南四忠节国之纪也歌以哀之·其二
作者：唐泾
朝代：宋

同时人物今犹昨，只有先生死朔方。殿下青衣晋天子，窖间白发汉中郎。平生东海心犹壮，千古西山骨亦香。三复累臣吟啸集，天荒地老气苍苍。
江南四忠节国之纪也歌以哀之·其二
作者：唐泾
朝代：宋

同时人物今犹昨，只有先生死朔方。
殿下青衣晋天子，窖间白髪汉中郎。
平生东海心犹壮，千古西山骨亦香。
三復纍臣吟啸集，天荒地老气苍苍。
江南西迁国之亡天也歌以纪之
作者：唐泾
朝代：宋

吴峰一发暮云孤，愁向湘累讯故都。凤去只馀韶乐在，雁来还有帛书无。杏坛有客陈孤注，平陇何人复五铢。歌彻黍离风雨恶，南山深处叫乌乌。
江南西迁国之亡天也歌以纪之
作者：唐泾
朝代：宋

吴峰一髪暮云孤，愁向湘纍讯故都。
凤去只余韶乐在，雁来还有帛书无。
杏坛有客陈孤注，平陇何人復五铢。
歌彻黍离风雨恶，南山深处叫乌乌。
甲戌客临安
作者：唐泾
朝代：宋

金谷烟花醉未醒，鼾边无梦到功名。
十郎腹裏长函剑，六丈胸中旧贮兵。
天豕星沈狼有影，海鰌风紧鹤无声。
如闻浩浩愁相讯，何日衣冠乐太平。
甲戌客临安
作者：唐泾
朝代：宋
体裁：七言律诗

金谷烟花醉未醒，鼾边无梦到功名。十郎腹里长函剑，六丈胸中旧贮兵。天豕星沈狼有影，海鰌风紧鹤无声。如闻浩浩愁相讯，何日衣冠乐太平。
甲戌客临安
作者：唐泾
朝代：宋

金谷烟花醉未醒，鼾边无梦到功名。十郎腹里长函剑，六丈胸中旧贮兵。天豕星沈狼有影，海鳅风紧鹤无声。如闻浩浩愁相讯，何日衣冠乐太平。
读史怀友
作者：唐泾
朝代：宋

羞登广武议英雄，匣却吴鈎弢却弓。
幕下清谈王太尉，门前白马褚司空。
一编衮斧风尘表，千古纲常天壤中。
说与华阴扪虱老，何曾正朔在江东。
读史怀友
作者：唐泾
朝代：宋

羞登广武议英雄，匣却吴钩韬却弓。幕下清谈王太尉，门前白马褚司空。一编衮斧风尘表，千古纲常天壤中。说与华阴扪虱老，何曾正朔在江东。
闽亡徙东广
作者：唐泾
朝代：宋

逖泉已矣又菇莸，半壁乾坤只恁休。频岁建杓移北斗，何人持节救东瓯。烟蜚樯橹风涛怒，云锁楼台日月愁。南望羊城天欲暮，可堪回首问神州。
闽亡徙东广
作者：唐泾
朝代：宋

逖泉已矣又菇莸，半壁干坤只恁休。
频岁建杓移北斗，何人持节救东瓯。
烟蜚樯艣风涛怒，云锁楼台日月愁。
南望羊城天欲暮，可堪回首问神州。
丙子紀事
作者：唐涇
朝代：宋

才結歲寒盟，歸來詫太平。
閣中呼尚父，殿下狎門生。
着手營三窟，回頭失兩京。
聞今不聞古，咄咄詭知兵。
和朱以性
作者：唐涇
朝代：宋

擬駕奇肱閲四方，轉頭又是海生桑。
雁雖有帛難尋漢，猴縱無緋肯拜梁。
泱漭黄流翻地軸，屈盤紫氣貫天章。
篋中留取秋蘭佩，不識人間有水蒼。
崖山亡
作者：唐涇
朝代：宋

萬里輿圖入朔方，摇摇孤注海之陽。
石尤風惡雲藏軫，天駟星沈月掩房。
島上有人悲義士，水濱無處問君王。
羲和指着烏飛路，去去虞淵暮色蒼。
廣亡徙海
作者：唐涇
朝代：宋

箕冠如櫛擁茅旌，誰執騂旄歃晉盟。
遵海而南關氣數，渡江以北少功名。
火旗晻靄雲藏闕，水陣周遭雪壓城。
一榻不容人鼾睡，那知霧島是神京。
懷黄小牧
作者：唐涇
朝代：宋

瓠俎桑弧蒞舊盟，天將吾道寄山林。
梧桐卧雨魚生釜，梅塢吟雲鶴伴琴。
海上蘇卿今白髪，山中杜甫老丹心。
擬呼尊酒論今古，黄葉蕭蕭楚水深。
江南四忠節國之紀也歌以哀之·其一
作者：唐涇
朝代：宋

咄咄薰風夢已靈，手提孤注竟逃盟。
南冠入海五百客，北斾歸燕七十城。
自信丹心終徇國，只慚白面不知兵。
二爻無遯公知否，底事吳門變姓名。
江南四忠節國之紀也歌以哀之·其三
作者：唐涇
朝代：宋

誰把南牙壓武夫，到頭還似二公無。
矢心海上逃秦爵，努力山中匿趙孤。
赤羽星沈迷輦鳳，紅旗風勁逐檣烏。
三神杳眇人何在，留取丹心付董狐。
江南四忠節國之紀也歌以哀之·其二
作者：唐涇
朝代：宋

同時人物今猶昨，只有先生死朔方。
殿下青衣晉天子，窖間白髪漢中郎。
平生東海心猶壯，千古西山骨亦香。
三復纍臣吟嘯集，天荒地老氣蒼蒼。
江南西遷國之亡天也歌以紀之
作者：唐涇
朝代：宋

吳峰一髪暮雲孤，愁向湘纍訊故都。
鳳去只餘韶樂在，雁來還有帛書無。
杏壇有客陳孤注，平隴何人復五銖。
歌徹黍離風雨惡，南山深處叫烏烏。
甲戌客臨安
作者：唐涇
朝代：宋

金谷煙花醉未醒，鼾邊無夢到功名。
十郎腹裏長函劍，六丈胸中舊貯兵。
天豕星沈狼有影，海鰌風緊鶴無聲。
如聞浩浩愁相訊，何日衣冠樂太平。
讀史懷友
作者：唐涇
朝代：宋

羞登廣武議英雄，匣却吳鈎弢却弓。
幕下清談王太尉，門前白馬褚司空。
一編衮斧風塵表，千古綱常天壤中。
說與華陰捫虱老，何曾正朔在江東。
閩亡徙東廣
作者：唐涇
朝代：宋

逖泉已矣又菇蕕，半壁乾坤只恁休。
頻歲建杓移北斗，何人持節救東甌。
烟蜚檣艣風濤怒，雲鎖樓臺日月愁。
南望羊城天欲暮，可堪回首問神州。
冬青行二首·其一
作者：唐玨
朝代：宋

馬箠問髐形，南面欲起語。
野麕尚屯束，何物敢盜取。
餘花拾飄蕩，白日哀后土。
六合忽怪事，蛻龍挂茅宇。
老天鑒區區，千載護風雨。
冬青行二首·其二
作者：唐玨
朝代：宋

冬青花，不可折，南風吹凉積香雪。
遥遥翠蓋萬年枝，上有鳳巢下龍穴。
君不見犬之年羊之月，霹靂一聲天地裂。
存目
作者：唐玨
朝代：宋

詩題：夢中作四首首句：珠亡忽震蛟龍睡一抔自築珠丘土昭陵玉匣走天涯珠鳬玉雁又成埃。
冬青行二首
作者：唐珏
朝代：宋

马箠问髐形，南面欲起语。野麇尚屯束，何物敢盗取。馀花拾飘荡，白日哀后土。六合忽怪事，蜕龙挂茅宇。老天鉴区区，千载护风雨。冬青花，不可折，南风吹凉积香雪。遥遥翠盖万年枝，上有凤巢下龙穴。君不见犬之年羊之月，霹雳一声天地裂。
冬青行二首
作者：唐珏
朝代：宋

马箠问髐形，南面欲起语。
野麕尚屯束，何物敢盗取。
余花拾飘荡，白日哀后土。
六合忽怪事，蜕龙挂茅宇。
老天鉴区区，千载护风雨。
冬青行二首·其一
作者：唐珏
朝代：宋

马棰问髐形，南面欲起语。
野麕尚屯束，何物敢盗取。
余花拾飘荡，白日哀后土。
六合忽怪事，蜕龙挂茅宇。
老天鉴区区，千载护风雨。
冬青行二首·其一
作者：唐珏
朝代：宋

马箠问髐形，南面欲起语。野麇尚屯束，何物敢盗取。馀花拾飘荡，白日哀后土。六合忽怪事，蜕龙挂茅宇。老天鉴区区，千载护风雨。
冬青行二首·其二
作者：唐珏
朝代：宋
体裁：古风

冬青花，不可折，南风吹凉积香雪。遥遥翠盖万年枝，上有凤巢下龙穴。君不见犬之年羊之月，霹雳一声天地裂。
存目
作者：唐珏
朝代：宋

诗题：梦中作四首首句：珠亡忽震蛟龙睡一抔自筑珠丘土昭陵玉匣走天涯珠鳬玉雁又成埃。
摸鱼儿·渐沧浪、冻痕消尽
作者：唐珏
朝代：宋
体裁：词

渐沧浪、冻痕消尽。
琼丝初漾明镜。
鲛人夜翦龙髯滑，织就水晶帘冷。
凫叶净。
最好似、嫩荷半卷浮倩影。
玉流翠凝。
早枯豉融香，红盐和雪，醉齿嚼清莹。
功名梦，曾被秋风唤醒。
故人应动高兴。
悠然世味浑如水，千里旧怀谁省。
空对景。
奈回首、姑苏台畔愁波暝。
烟寒夜静。
但只有芳洲，苹花共老，何日泛归艇。
摸鱼儿·紫云山房拟赋莼
作者：唐珏
朝代：宋

渐沧浪、冻痕消尽。琼丝初漾明镜。鲛人夜剪龙髯滑，织就水晶帘冷。凫叶净。最好似、嫩荷半卷浮倩影。玉流翠凝。早枯豉融香，红盐和雪，醉齿嚼清莹。功名梦，曾被秋风唤醒。故人应动高兴。悠然世味浑如水，千里旧怀谁省。空对景。奈回首、姑苏台畔愁波暝。烟寒夜静。但只有芳洲，苹花共老，何日泛归艇。
摸鱼儿·紫云山房拟赋莼
作者：唐珏
朝代：宋
体裁：词

渐沧浪、冻痕消尽。琼丝初漾明镜。鲛人夜剪龙髯滑，织就水晶帘冷。凫叶净。最好似、嫩荷半捲浮晴影。玉流翠凝。早枯豉融香，红盐和雪，醉齿嚼清莹。功名梦，曾被秋风唤醒。故人应动高兴。悠然世味浑如水，千里旧怀谁省。空对景。奈回首、姑苏台畔愁波暝。烟寒夜静。但只有芳洲，蘋花共老，何日泛归艇。
摸鱼儿（紫云山房拟赋莼）
作者：唐珏
朝代：宋

渐沧浪、冻痕消尽。琼丝初漾明镜。鲛人夜翦龙髯滑，织就水晶帘冷。凫叶净。最好似、嫩荷半卷浮晴影。玉流翠凝。早枯豉融香，红盐和雪，醉齿嚼清莹。
功名梦，曾被秋风唤醒。故人应动高兴。悠然世味浑如水，千里旧怀谁省。空对影。奈回首、姑苏台畔愁波暝。烟寒夜静。但只有芳洲，苹花共老，何日泛归艇。
桂枝香
作者：唐珏
朝代：宋

松江舍北。正水落晚汀，霜老枯荻。還見青匡似繡，紺螯如戟。西風有恨無腸斷，恨東流、幾番潮沙。夜燈爭聚微光，掛影誤投簾隙。更喜薦、新篘玉液。正半殼含黃，一醉秋色。纖手香橙風味，有人相憶。江湖歲晚聽飛雪，但沙痕、空記行跡。至今茶鼎，時時猶認，眼波愁碧。
桂枝香·天柱山房拟赋蟹
作者：唐珏
朝代：宋
体裁：词

松江舍北。正水落晚汀，霜老枯荻。还见青匡似绣，绀螯如戟。西风有恨无肠断，恨东流、几番潮汐。夜灯争聚微光，挂影误投帘隙。更喜荐、新篘玉液。正半壳含黄，一醉秋色。纤手香橙风味，有人相忆。江湖岁晚听飞雪，但沙痕、空记行迹。至今茶鼎，时时犹认，眼波愁碧。
桂枝香·天柱山房拟赋蟹
作者：唐珏
朝代：宋
体裁：词

松江舍北。正水落晚汀，霜老枯荻。还见青筐似绣，绀螯如戟。西风有恨无肠断，怅东流、几番潮汐。夜灯争聚微光，挂影误投帘隙。更喜荐、新篘玉液。正半壳含黄，一醉秋色。纤手香橙风味，有人相忆。江湖岁晚听飞雪，但沙痕、空记行迹。至今茶鼎，时时犹记，眼波愁碧。
桂枝香·松江舍北
作者：唐珏
朝代：宋
体裁：词

松江舍北。
正水落晚汀，霜老枯荻。
还见青匡似绣，绀螯如戟。
西风有恨无肠断，恨东流、几番潮沙。
夜灯争聚微光，挂影误投帘隙。
更喜荐、新篘玉液。
正半壳含黄，一醉秋色。
纤手香橙风味，有人相忆。
江湖岁晚听飞雪，但沙痕、空记行迹。
至今茶鼎，时时犹认，眼波愁碧。
水龙吟·浮翠山房拟赋白莲
作者：唐珏
朝代：宋

淡妆人更婵娟，晚奁净洗铅华腻。泠泠月色，萧萧风度，娇红敛避。太液池空，霓裳舞倦，不堪重记。叹冰魂犹在，翠舆难驻，玉簪为谁轻坠。别有凌空一叶，泛清寒、素波千里。珠房泪湿，明珰恨远，旧游梦里。羽扇生秋，琼楼不夜，尚遗仙意。奈香云易散，绡衣半脱，露凉如水。
水龙吟·淡妆人更婵娟
作者：唐珏
朝代：宋
体裁：词

淡妆人更婵娟，晚奁净洗铅华腻。
泠泠月色，萧萧风度，娇红敛避。
太液池空，霓裳舞倦，不堪重记。
叹冰魂犹在，翠舆难驻，玉簪为谁轻坠。
别有凌空一叶，泛青寒、素波千里。
珠房泪湿，明珰恨远，旧游梦里。
羽扇生秋，琼楼不夜，尚遗仙意。
奈香易散，绡衣半脱，露凉如水。
清明日
作者：唐珏
朝代：宋
体裁：古风

万花正开风雨恶，晓起新晴花正落。老夫未起失芳期，赏心但觉随年薄。今年花落明年开，去年看花人不来。死生荣悴俱可哀，绿阴满地成苍苔。
齐天乐·蜡痕初染仙茎露
作者：唐珏
朝代：宋
体裁：词

蜡痕初染仙茎露，新声又移凉影。
佩玉流空，绡衣翦雾，几度槐昏柳暝。
幽窗睡醒。
奈欲断还连，不堪重听。
怨结齐姬，故宫烟树翠阴冷。
当时旧情在否，晚妆清镜里，犹记娇鬓。
乱咽频惊，馀悲渐杳，摇曳风枝未定。
秋期话尽。
又抱叶凄凄，暮寒山静。
付与孤蛩，苦吟清夜永。
齐天乐·馀闲书院拟赋蝉
作者：唐珏
朝代：宋
体裁：词

蜕痕初染仙茎露，新声又移凉影。佩玉流空，绡衣剪雾，几度槐昏柳暝。幽窗睡醒。奈欲断还连，不堪重听。怨结齐姬，故宫烟树翠阴冷。当时旧情在否，晚妆清镜里，犹记娇鬓。乱咽频惊，馀悲渐杳，摇曳风枝未定。秋期话尽。又抱叶凄凄，暮寒山静。付与孤蛩，苦吟清夜永。
齐天乐·馀闲书院拟赋蝉
作者：唐珏
朝代：宋

蜡痕初染仙茎露，新声又移凉影。佩玉流空，绡衣剪雾，几度槐昏柳暝。幽窗睡醒。奈欲断还连，不堪重听。怨结齐姬，故宫烟树翠阴冷。当时旧情在否，晚妆清镜里，犹记娇鬓。乱咽频惊，馀悲渐杳，摇曳风枝未定。秋期话尽。又抱叶凄凄，暮寒山静。付与孤蛩，苦吟清夜永。
齐天乐（余闲书院拟赋蝉）
作者：唐珏
朝代：宋

蜡痕初染仙茎露，新声又移凉影。佩玉流空，绡衣翦雾，几度槐昏柳暝。幽窗睡醒。奈欲断还连，不堪重听。怨结齐姬，故宫烟树翠阴冷。
当时旧情在否，晚妆清镜里，犹记娇鬓。乱咽频惊，余悲渐杳，摇曳风枝未定。秋期话尽。又抱叶凄凄，暮寒山静。付与孤蛩。苦吟清夜永。
塞上作
作者：唐異
朝代：宋

防秋人不到，萬里絕妖氛。
馬牧降來地，鵰閑戰後雲。
月依孤壘沒，燒逐遠荒分。
未省爲邊客，宵笳懶欲聞。
閑居書事
作者：唐異
朝代：宋

幽居經宿雨，屐齒徧林塘。
一境無過客，千山自夕陽。
晝禽多獨語，夏木有餘涼。
招隱詩慵寄，時清誰肯忘。
上方
作者：唐皞
朝代：宋

佛龕經閣等巖㠂，地在高中此最高。
日出四楹浮寶氣，雲開百里見秋毫。
登臨暫得心機靜，徙倚翻嫌目力勞。
况是雄飛先上者，强揮吟筆繼詩豪。
上方
作者：唐皞
朝代：宋

佛龛经阁等岩㟼，地在高中此最高，
日出西楹浮宝气，云开百里见秋毫。
登临暂得心机静，徙倚翻嫌目力劳。
况是雄飞先上者，强挥吟笔继诗豪。
上方
作者：唐皞
朝代：宋
体裁：七言律诗

佛龛经阁等岩㠂，地在高中此最高。日出四楹浮宝气，云开百里见秋毫。登临暂得心机静，徙倚翻嫌目力劳。况是雄飞先上者，强挥吟笔继诗豪。
題安陽山翠微寺
作者：唐皞
朝代：宋

平地巍然起一峰，歷山西畔隔湖東。
勢侵雲漢千尋直，影落烟村四面同。
龍窟正當螺髻頂，僧居端在畫圖中。
邦人不獨資觀賞，旱歲爲霖更有功。
题安阳山翠微寺
作者：唐皞
朝代：宋
体裁：七言律诗

平地巍然起一峰，历山西畔隔湖东。势侵云汉千寻直，影落烟村四面同。龙窟正当螺髻顶，僧居端在画图中。邦人不独资观赏，旱岁为霖更有功。
句
作者：唐籊
朝代：宋

偶逐青山无好句，白云相伴过龙门。
句
作者：唐籊
朝代：宋

偶逐青山無好句，白雲相伴過龍門。
登孤峰
作者：唐績
朝代：宋

昨浮枉渚水，今上枉人山。
想像雲深處，先生獨往還。
靈巖寺呈銳公禪師
作者：唐績
朝代：宋

一水穿巖走碧沙，沿溪樛木卧龍蛇。
分明便是桃源路，不見溪頭流落花。
灵岩寺呈锐公禅师
作者：唐绩
朝代：宋
体裁：七言绝句

一水穿岩走碧沙，沿溪樛木卧龙蛇。分明便是桃源路，不见溪头流落花。
登孤峰
作者：唐绩
朝代：宋
体裁：五言绝句

昨浮枉渚水，今上枉人山。想像云深处，先生独往还。
題巫山神女廟
作者：唐耜
朝代：宋

楚澤隠巫山，翠壁開鴻濛。
萬流束長峽，怒浪日簸舂。
朝暉澹高唐，巖阿閟彤宮。
罘罳散烟霧，榮光繞長虹。
恭聞雲華君，少陰體沖融。
受道紫清闕，飛化凌三空。
徜徉江海上，千騎馳蒼龍。
羽節回天津，央央弭層峰。
悽惻下土人，昏墊無所容。
寶書授神禹，百靈倏奔從。
蛟螭委鞭策，山川奠西東。
九州免爲魚，遂成萬世功。
嗟余晚聞道，蓬心蔽倥侗。
維舟垂崖邊，再拜望遺蹤。
嶙峋山頭石，雲衣尚溶溶。
縹緲玉瑛臺，如在指顧中。
童律不可問，至言誰擊蒙。
仰首天壇下，松柏悲回首。
题巫山神女庙
作者：唐耜
朝代：宋

楚泽隐巫山，翠壁开鸿濛。万流束长峡，怒浪日簸舂。朝晖澹高唐，岩阿閟彤宫。罘罳散烟雾，荣光绕长虹。恭闻云华君，少阴体冲融。受道紫清阙，飞化凌三空。徜徉江海上，千骑驰苍龙。羽节回天津，央央弭层峰。悽恻下土人，昏垫无所容。宝书授神禹，百灵倏奔从。蛟螭委鞭策，山川奠西东。九州免为鱼，遂成万世功。嗟余晚闻道，蓬心蔽倥侗。维舟垂崖边，再拜望遗踪。嶙峋山头石，云衣尚溶溶。缥缈玉瑛台，如在指顾中。童律不可问，至言谁击蒙。仰首天坛下，松柏悲回风。
题巫山神女庙
作者：唐耜
朝代：宋

楚泽隠巫山，翠壁开鸿蒙。
万流束长峡，怒浪日簸舂。
朝晖澹高唐，岩阿閟彤宫。
罘罳散烟雾，荣光绕长虹。
恭闻云华君，少阴体冲融。
受道紫清阙，飞化凌三空。
徜徉江海上，千骑驰苍龙。
羽节回天津，央央弭层峰。
悽恻下土人，昏垫无所容。
宝书授神禹，百灵倏奔从。
蛟螭委鞭策，山川奠西东。
九州免为鱼，遂成万世功。
嗟余晚闻道，蓬心蔽倥侗。
维舟垂崖边，再拜望遗踪。
嶙峋山头石，云衣尚溶溶。
缥缈玉瑛台，如在指顾中。
童律不可问，至言谁击蒙。
仰首天坛下，松柏悲回首。
吴中送僧
作者：唐肃
朝代：宋

师向何方去，太湖西复西。风传孤磬远，松偃旧房低。暖榻常留兔，浮杯不驳犀。何时城北寺，重听木鸡啼。
吴中送僧
作者：唐肃
朝代：宋

师向何方去，太湖西復西。
风传孤磬远，松偃旧房低。
暖榻常留兔，浮杯不驳犀。
何时城北寺，重听木鷄啼。
季子挂剑歌
作者：唐肃
朝代：宋
体裁：古风

季子让一国，视之敝屣然。宁当宝一剑，不为徐君悬。徐君虽亡骨未朽，剑挂坟前白杨柳。君知不知不足悲，我心许君终不移。
吳中送僧
作者：唐肅
朝代：宋

師向何方去，太湖西復西。
風傳孤磬遠，松偃舊房低。
暖榻常留兔，浮杯不駁犀。
何時城北寺，重聽木鷄啼。
季子挂劍歌
作者：唐肅
朝代：宋

季子讓一國，視之敝屣然。
寧當寶一劍，不爲徐君懸。
徐君雖亡骨未朽，劍挂墳前白楊柳。
君知不知不足悲，我心許君終不移。
感皇恩
作者：唐致政
朝代：宋

君欲問予年，八十有七。百歲十分尚留一。世間滋味，嚐盡酸鹼苦澀。時今倒食蔗、無甜汁。
感皇恩
作者：唐致政
朝代：宋

君欲问予年，八十有七。百岁十分尚留一。世间滋味，尝尽酸咸苦涩。时今倒食蔗、无甜汁。
感皇恩·君欲问予年
作者：唐致政
朝代：宋
体裁：词

君欲问予年，八十有七。
百岁十分尚留一。
世间滋味，尝尽酸碱苦涩。
时今倒食蔗、无甜汁。
贈金仁山·其一
作者：唐良驥
朝代：宋

公已蒼頭我黑頭，兩情常得守清幽。
紛紛世事浮雲變，汩汩人生逝水流。
行止何期南又北，交情又見夏還秋。
可堪天意常如此，只合無心任去留。
贈金仁山·其二
作者：唐良驥
朝代：宋

命有窮時道不窮，命窮何處更求通。
此生未老應須學，萬事由來要適中。
物欲盡時心始曠，天真動處氣初融。
百般佳處難形狀，自與常人迥不同。
赠金仁山
作者：唐良骥
朝代：宋

公已苍头我黑头，两情常得守清幽。纷纷世事浮云变，汩汩人生逝水流。行止何期南又北，交情又见夏还秋。可堪天意常如此，只合无心任去留。命有穷时道不穷，命穷何处更求通。此生未老应须学，万事由来要适中。物欲尽时心始旷，天真动处气初融。百般佳处难形状，自与常人迥不同。
赠金仁山·其一
作者：唐良骥
朝代：宋
体裁：七言律诗

公已苍头我黑头，两情常得守清幽。纷纷世事浮云变，汩汩人生逝水流。行止何期南又北，交情又见夏还秋。可堪天意常如此，只合无心任去留。
赠金仁山·其二
作者：唐良骥
朝代：宋
体裁：七言律诗

命有穷时道不穷，命穷何处更求通。此生未老应须学，万事由来要适中。物欲尽时心始旷，天真动处气初融。百般佳处难形状，自与常人迥不同。
天香·宛委山房拟赋龙涎香
作者：唐艺孙
朝代：宋
体裁：词

螺甲磨星，犀株杵月，蕤英嫩压拖水。海蜃楼高，仙娥钿小，缥缈结成心字。麝煤候暖，载一朵、轻云不起。银叶初生薄晕，金猊旋翻纤指。芳杯恼人渐醉。碾微馨、凤团闲试。满架舞红都换，懒收珠佩。几片菱花镜里，更摘索双鬟伴秋睡。早是新凉，重薰翠被。
天香·宛委山房拟赋龙涎香
作者：唐艺孙
朝代：宋
体裁：词

螺甲磨星，犀株杵月，蕤英嫩压拖水。海蜃楼高，仙蛾钿小，缥缈结成心字。麝煤候暖，载一朵、轻云不起。银叶初生薄晕，金猊旋翻纤指。芳杯恼人渐醉。碾微馨、凤团闲试。满架舞红都换，懒收珠佩。几片菱花镜里，更摘索双鬟伴秋睡。早是新凉，重薰翠被。
天香·螺甲磨星
作者：唐艺孙
朝代：宋

螺甲磨星，犀株杵月，蕤英嫩压拖水。
海蜃楼高，仙蛾钿小，缥缈结成心字。
麝煤候暖，载一朵、轻云不起。
银叶初生薄晕，金猊旋翻纤指。
芳杯恼人渐醉。
碾微馨、凤团闲试。
满架舞红都换，懒收珠佩。
几片菱花镜里，更摘索双鬟伴秋睡。
早是新凉，重熏翠被。
桂枝香·天柱山房拟赋蟹
作者：唐艺孙
朝代：宋
体裁：词

收帆渡口。认远岸夜篝，松炬如昼。还见沙痕雪涨，水纹霜后。秦宫梦到无肠断，望明河、月残疏柳。琐窗相对，茶边犹记，眼波频溜。渐嫩菊、初篘绿酒。叹风味尊前，潇洒如旧。几度金橙香雾，玉盘纤手。清愁小醉凄凉里，拚今生、容易消瘦。草心春浅，年年相忆，看灯时候。
桂枝香·收帆渡口
作者：唐艺孙
朝代：宋
体裁：词

收帆渡口。认远岸夜篝，松炬如昼。还见沙痕雪涨，水纹霜后。秦宫梦到无肠断，望明河、月斜疏柳。琐窗相对，茶边犹记，眼波频溜。渐嫩菊、初篘绿酒。叹风味尊前，潇洒如旧。几度金橙香雾，玉盘纤手。清愁小醉凄凉里，拼今生、容易消瘦。草心春浅，年年相忆，看灯时候。
齐天乐·柳风微扇闲池阁
作者：唐艺孙
朝代：宋
体裁：词

柳风微扇闲池阁，深林翠阴人静。
渐理琴丝，谁调金奏，凄咽流空清韵。
虹明雨润。
正乍集庭柯，凭阑新听。
午梦惊回，有人娇困酒初醒。
西轩晚凉又嫩。
向枝头占得，银露千顷。
蜕翦花轻，羽翻纸薄，老去易惊秋信。
残声送暝。
恨秦树斜阳，暗催光景。
淡月疏桐，半窗留鬓影。
齐天乐·馀闲书院拟赋蝉
作者：唐艺孙
朝代：宋

柳风微扇闲池阁，深林翠阴人静。渐理琴丝，谁调金奏，凄咽流空清韵。虹明雨润。正乍集庭柯，凭阑新听。午梦惊回，有人娇困酒初醒。西轩晚凉又嫩。向枝头占得，银露千顷。蜕剪花轻，羽翻纸薄，老去易惊秋信。残声送暝。恨秦树斜阳，暗催光景。淡月疏桐，半窗留鬓影。
齐天乐·馀闲书院拟赋蝉
作者：唐艺孙
朝代：宋
体裁：词

柳风微扇闲池阁，深林翠阴人静。渐理琴丝，谁调金奏，凄咽流空清韵。虹明雨润。正乍集庭柯，凭阑新听。午梦惊回，有人娇困酒初醒。西轩晚凉又嫩。向枝头占得，银露千顷。蜕剪花轻，翼翻纸薄，老去易惊秋信。残声送暝。恨秦树斜阳，暗催光景。淡月疏桐，半窗留鬓影。
天香
作者：唐藝孫
朝代：宋

螺甲磨星，犀株杵月，蕤英嫩壓拖水。海蜃樓高，仙蛾鈿小，縹緲結成心字。麝煤候暖，載一朵、輕雲不起。銀葉初生薄暈，金猊旋翻纖指。芳杯惱人漸醉。碾微馨、鳳團閒試。滿架舞紅都換，懶收珠佩。幾片菱花鏡裡，更摘索雙鬟伴秋睡。早是新涼，重薰翠被。
桂枝香
作者：唐藝孫
朝代：宋

收帆渡口。認遠岸夜篝，松炬如晝。還見沙痕雪漲，水紋霜後。秦宮夢到無腸斷，望明河、月斜疏柳。瑣窗相對，茶邊猶記，眼波頻溜。漸嫩菊、初篘綠酒。嘆風味尊前，瀟灑如舊。幾度金橙香霧，玉盤纖手。清愁小醉淒涼裡，拼今生、容易消瘦。草心春淺，年年相憶，看燈時候。
南郊迴仗
作者：唐觀
朝代：宋

傳警千門寂，南郊綵仗迴。
但驚龍再見，誰識日雙開。
德澤施雲雨，恩光變燼灰。
閲兵貔武振，聽樂鳳凰來。
南郊回仗
作者：唐观
朝代：宋

传警千门寂，南郊綵仗回。但惊龙再见，谁识日双开。德泽施云雨，恩光变烬灰。阅兵貔武振，听乐凤凰来。
南郊迴仗
作者：唐观
朝代：宋

传警千门寂，南郊綵仗迴。
但惊龙再见，谁识日双开。
德泽施云雨，恩光变烬灰。
阅兵貔武振，听乐凤凰来。
寄五峯諫長老
作者：唐詢
朝代：宋

禪客居山患不深，五峯幽絕杳難尋。
門前流水朝還暮，堂下閒雲古復今。
月色有時依宴坐，秋聲隨處伴謳吟。
期師便作終焉計，忍負平生物外心。
山堂偶書
作者：唐詢
朝代：宋

在處煙雲早晚生，自疑呼吸氣皆靈。
十年夢寐江山裏，今見江山入戶庭。
爲杭州日送客舟中
作者：唐詢
朝代：宋

山雨霏微不滿空，畫船來往疾輕鴻。
誰知獨卧珠簾裏，一榻無塵四面風。
華亭十詠·三女崗
作者：唐詢
朝代：宋

淑女云亡久，哀丘尚著名。
九原誰可作，千載或如生。
青骨何時化，荒榛此地平。
空餘圖諜在，不復啟佳城。
華亭十詠·吳王獵場
作者：唐詢
朝代：宋

昔在全吳日，從禽耀甲戈。
百車嘗載羽，一目舊張羅。
地變柔桑在，原荒蔓草多。
思人無復見，落日下山坡。
華亭十詠·寒穴
作者：唐詢
朝代：宋

絕頂干雲峻，寒泉與穴平。
還同帝臺味，不學隴頭聲。
夜雨遥源漲，秋風顥氣清。
誰云蔗漿美，纔可析朝酲。
華亭十詠·崑山
作者：唐詢
朝代：宋

昔有人如玉，茲山得美名。
巖扃鎖積翠，谷水斷餘聲。
喬木今無在，高臺久已傾。
如何嵩嶽什，獨詠甫侯生。
華亭十詠·柘湖
作者：唐詢
朝代：宋

世歷亡秦遠，湖連大海瀕。
柘山標觀望，玉女見威神。
渺渺旁無地，滔滔孰問津。
何年化魚鼈，髣髴歷陽人。
華亭十詠·秦始皇馳道
作者：唐詢
朝代：宋

秦德衰千祀，江濱道不脩。
相傳大堤在，曾是翠華遊。
玉趾如將見，金椎豈復留。
悵然尋舊跡，蔓草蔽荒丘。
華亭十詠·華亭谷
作者：唐詢
朝代：宋

深谷彌千里，松陵北合流。
岸平迷晝夜，人至競方舟。
照月方諸泣，迎風弱荇浮。
平波無限遠，極目漲清秋。
華亭十詠·陸機宅
作者：唐詢
朝代：宋

舊諜傳遺趾，悠然歷祀深。
人無令威至，門異下邽箴。
谷水當年溜，崑山昔日陰。
魯堂那復見，絲竹若爲尋。
華亭十詠·陸瑁養魚池
作者：唐詢
朝代：宋

代異人亡久，滮池即舊居。
未移當日地，無復故時魚。
蒲藻依稀在，風波浩蕩餘。
水濱如可問，一爲訪庭除。
華亭十詠·顧亭林
作者：唐詢
朝代：宋

平林標大道，曾是野王居。
舊里風煙變，荒原草樹踈。
湖波空上下，里閈已丘墟。
往事將誰語，淒涼六代餘。
遊五泄山·其一
作者：唐詢
朝代：宋

尋徹靈潭第五源，旋攀蘿蔦至山巔。
寒聲昔謂來天外，巨壑今知在目前。
峭壁無時長蔽日，重巖不雨亦生烟。
臨觀已覺塵心盡，更欲凌雲訪列仙。
遊五泄山·其二
作者：唐詢
朝代：宋

遊遍西潭返步遲，亂雲隨履雨沾衣。
山形相向還相背，獨有溪流共我歸。
題曲水閣
作者：唐詢
朝代：宋

依山營廢壤，結宇跨通溝。
派引平湖遠，聲分幾曲流。
交陰覆脩竹，照影下輕鷗。
此日羣賢集，甯疎晉世游。
題會稽谿口躬師上人房
作者：唐詢
朝代：宋

谿口相傳地最靈，其間風物與人清。
鐘聲夜到江頭盡，雲氣朝從檻外生。
幾副輕綃供畫筆，一林脩竹寄閒情。
閉門終日無塵事，卧看南□自晦明。
为杭州日送客舟中
作者：唐询
朝代：宋

山雨霏微不满空，画船来往疾轻鸿。
谁知独卧珠帘裏，一榻无尘四面风。
为杭州日送客舟中
作者：唐询
朝代：宋

山雨霏微不满空，画船来往疾轻鸿。谁知独卧珠帘里，一榻无尘四面风。
华亭十咏 其一 顾亭林
作者：唐询
朝代：宋

平林标大道，曾是野王居。旧里风烟变，荒原草树疏。湖波空上下，里闬已丘墟。往事将谁语，凄凉六代馀。
华亭十咏 其三 吴王猎场
作者：唐询
朝代：宋

昔在全吴日，从禽耀甲戈。百车尝载羽，一目旧张罗。地变柔桑在，原荒蔓草多。思人无复见，落日下山坡。
华亭十咏 其九 昆山
作者：唐询
朝代：宋

昔有人如玉，兹山得美名。岩扃锁积翠，谷水断馀声。乔木今无在，高台久已倾。如何嵩岳什，独咏甫侯生。
华亭十咏 其二 寒穴
作者：唐询
朝代：宋

绝顶干云峻，寒泉与穴平。还同帝台味，不学陇头声。夜雨遥源涨，秋风颢气清。谁云蔗浆美，才可析朝酲。
华亭十咏 其五 秦始皇驰道
作者：唐询
朝代：宋

秦德衰千祀，江滨道不脩。相传大堤在，曾是翠华游。玉趾如将见，金椎岂复留。怅然寻旧迹，蔓草蔽荒丘。
华亭十咏 其八 陆机宅
作者：唐询
朝代：宋

旧谍传遗趾，悠然历祀深。人无令威至，门异下邽箴。谷水当年溜，昆山昔日阴。鲁堂那复见，丝竹若为寻。
华亭十咏 其六 陆瑁养鱼池
作者：唐询
朝代：宋

代异人亡久，滮池即旧居。未移当日地，无复故时鱼。蒲藻依稀在，风波浩荡馀。水滨如可问，一为访庭除。
华亭十咏 其十 三女岗
作者：唐询
朝代：宋

淑女云亡久，哀丘尚著名。九原谁可作，千载或如生。青骨何时化，荒榛此地平。空馀图谍在，不复启佳城。
华亭十咏 其四 柘湖
作者：唐询
朝代：宋

世历亡秦远，湖连大海濒。柘山标观望，玉女见威神。渺渺旁无地，滔滔孰问津。何年化鱼鳖，髣髴历阳人。
华亭十咏·三女岗
作者：唐询
朝代：宋

淑女云亡久，哀丘尚着名。
九原谁可作，千载或如生。
青骨何时化，荒榛此地平。
空余图谍在，不復启佳城。
华亭十咏·华亭谷
作者：唐询
朝代：宋
体裁：五言律诗

深谷弥千里，松陵北合流。岸平迷昼夜，人至竞方舟。照月方诸泣，迎风弱荇浮。平波无限远，极目涨清秋。
华亭十咏·吴王猎场
作者：唐询
朝代：宋

昔在全吴日，从禽耀甲戈。
百车尝载羽，一目旧张罗。
地变柔桑在，原荒蔓草多。
思人无復见，落日下山坡。
华亭十咏·寒穴
作者：唐询
朝代：宋

绝顶干云峻，寒泉与穴平。
还同帝台味，不学陇头声。
夜雨遥源涨，秋风颢气清。
谁云蔗浆美，纔可析朝酲。
华亭十咏·昆山
作者：唐询
朝代：宋

昔有人如玉，兹山得美名。
岩扃锁积翠，谷水断余声。
乔木今无在，高台久已倾。
如何嵩岳什，独咏甫侯生。
华亭十咏·柘湖
作者：唐询
朝代：宋

世历亡秦远，湖连大海濒。
柘山标观望，玉女见威神。
渺渺旁无地，滔滔孰问津。
何年化鱼鼈，髣髴历阳人。
华亭十咏·秦始皇驰道
作者：唐询
朝代：宋

秦德衰千祀，江滨道不修。
相传大堤在，曾是翠华游。
玉趾如将见，金椎岂復留。
怅然寻旧迹，蔓草蔽荒丘。
华亭十咏·陆机宅
作者：唐询
朝代：宋

旧谍传遗趾，悠然历祀深。
人无令威至，门异下邽箴。
谷水当年溜，昆山昔日阴。
鲁堂那復见，丝竹若为寻。
华亭十咏·陆瑁养鱼池
作者：唐询
朝代：宋

代异人亡久，滮池即旧居。
未移当日地，无復故时鱼。
蒲藻依稀在，风波浩荡余。
水滨如可问，一为访庭除。
华亭十咏·顾亭林
作者：唐询
朝代：宋

平林标大道，曾是野王居。旧里风烟变，荒原草树疏。湖波空上下，里闬已丘墟。往事将谁语，凄凉六代馀。绝顶干云峻，寒泉与穴平。还同帝台味，不学陇头声。夜雨遥源涨，秋风颢气清。谁云蔗浆美，才可析朝酲。昔在全吴日，从禽耀甲戈。百车尝载羽，一目旧张罗。地变柔桑在，原荒蔓草多。思人无复见，落日下山坡。世历亡秦远，湖连大海濒。柘山标观望，玉女见威神。渺渺旁无地，滔滔孰问津。何年化鱼鳖，髣髴历阳人。秦德衰千祀，江滨道不脩。相传大堤在，曾是翠华游。玉趾如将见，金椎岂复留。怅然寻旧迹，蔓草蔽荒丘。代异人亡久，滮池即旧居。未移当日地，无复故时鱼。蒲藻依稀在，风波浩荡馀。水滨如可问，一为访庭除。深谷弥千里，松陵北合流。岸平迷昼夜，人至竞方舟。照月方诸泣，迎风弱荇浮。平波无限远，极目涨清秋。旧谍传遗趾，悠然历祀深。人无令威至，门异下邽箴。谷水当年溜，昆山昔日阴。鲁堂那复见，丝竹若为寻。昔有人如玉，兹山得美名。岩扃锁积翠，谷水断馀声。乔木今无在，高台久已倾。如何嵩岳什，独咏甫侯生。淑女云亡久，哀丘尚著名。九原谁可作，千载或如生。青骨何时化，荒榛此地平。空馀图谍在，不复启佳城。
华亭十咏·顾亭林
作者：唐询
朝代：宋

平林标大道，曾是野王居。
旧里风烟变，荒原草树踈。
湖波空上下，里闬已丘墟。
往事将谁语，凄凉六代余。
寄五峯谏长老
作者：唐询
朝代：宋

禅客居山患不深，五峯幽绝杳难寻。
门前流水朝还暮，堂下閒云古復今。
月色有时依宴坐，秋声随处伴讴吟。
期师便作终焉计，忍负平生物外心。
寄五峰谏长老
作者：唐询
朝代：宋

禅客居山患不深，五峰幽绝杳难寻。门前流水朝还暮，堂下閒云古复今。月色有时依宴坐，秋声随处伴讴吟。期师便作终焉计，忍负平生物外心。
山堂偶书
作者：唐询
朝代：宋

在处烟云早晚生，自疑呼吸气皆灵。
十年梦寐江山裏，今见江山入户庭。
山堂偶书
作者：唐询
朝代：宋

在处烟云早晚生，自疑呼吸气皆灵。十年梦寐江山里，今见江山入户庭。
游五泄山·其一
作者：唐询
朝代：宋
体裁：七言律诗

寻彻灵潭第五源，旋攀萝茑至山巅。寒声昔谓来天外，巨壑今知在目前。峭壁无时长蔽日，重岩不雨亦生烟。临观已觉尘心尽，更欲凌云访列仙。
游五泄山·其二
作者：唐询
朝代：宋
体裁：七言绝句

游遍西潭返步迟，乱云随履雨沾衣。山形相向还相背，独有溪流共我归。
题会稽溪口躬师上人房
作者：唐询
朝代：宋

溪口相传地最灵，其间风物与人清。
钟声夜到江头尽，云气朝从槛外生。
几副轻绡供画笔，一林修竹寄閒情。
闭门终日无尘事，卧看南□自晦明。
题会稽溪口躬师上人房
作者：唐询
朝代：宋

溪口相传地最灵，其间风物与人清。钟声夜到江头尽，云气朝从槛外生。几副轻绡供画笔，一林脩竹寄閒情。闭门终日无尘事，卧看南□自晦明。
题曲水阁
作者：唐询
朝代：宋

依山营废壤，结宇跨通沟。
派引平湖远，声分几曲流。
交阴覆修竹，照影下轻鸥。
此日羣贤集，宁疎晋世游。
题曲水阁
作者：唐询
朝代：宋

依山营废壤，结宇跨通沟。派引平湖远，声分几曲流。交阴覆脩竹，照影下轻鸥。此日群贤集，宁疏晋世游。
題逍遙栖禪寺
作者：唐遘
朝代：宋

圭峰大士翻經處，雅俗今猶說草堂。
十頃筠篁環殿閣，百年松檜老風霜。
臨溪洗鉢憐僧野，卷旆搜山意資藏。
試取禪詮滌五慮，蕭然心地頓清涼。
题逍遥栖禅寺
作者：唐遘
朝代：宋
体裁：七言律诗

圭峰大士翻经处，雅俗今犹说草堂。十顷筠篁环殿阁，百年松桧老风霜。临溪洗钵怜僧野，卷旆搜山意资藏。试取禅诠涤五虑，萧然心地顿清凉。
游四明留题丹山
作者：唐震
朝代：宋
体裁：七言律诗

四明光照九霄寒，阆苑神仙日往还。瀑布远从银汉落，洞门长锁白云閒。深崖瑞木金文润，绝顶灵槎铁色斑。无限遗踪人莫识，落花香泛水潺潺。
遊四明留題丹山
作者：唐震
朝代：宋

四明光照九霄寒，閬苑神仙日往還。
瀑布遠從銀漢落，洞門長鎖白雲閒。
深崖瑞木金文潤，絕頂靈槎鐵色斑。
無限遺蹤人莫識，落花香泛水潺潺。
句
作者：商侑
朝代：宋

地俯梅溪新栋宇，源通橘井近烟霞。
句
作者：商侑
朝代：宋

地俯梅溪新棟宇，源通橘井近煙霞。
再呈慎思諸公兼以言懷
作者：商倚
朝代：宋

南窗寂若隠山河，時枉金門步見過。
談笑且看揮麈玉，篇章寧惜洒牋羅。
已羞軒冕嬰身住，更問功名撫劍歌。
賒得凉秋好風月，不成吟醉奈愁何。
再呈慎思诸公兼以言怀
作者：商倚
朝代：宋

南窗寂若隐山河，时枉金门步见过。谈笑且看挥麈玉，篇章宁惜洒笺罗。已羞轩冕婴身住，更问功名抚剑歌。赊得凉秋好风月，不成吟醉奈愁何。
再呈慎思诸公兼以言怀
作者：商倚
朝代：宋

南窗寂若隠山河，时枉金门步见过。
谈笑且看挥麈玉，篇章宁惜洒笺罗。
已羞轩冕婴身住，更问功名抚剑歌。
赊得凉秋好风月，不成吟醉奈愁何。
和慎思初入試院
作者：商倚
朝代：宋

承詔掄材敢倦行，廣庭深鎖待羣英。
分場自敵三千客，决勝誰降七十城。
夜案尚閒塗卷筆，曉堂方聽讀書聲。
歸時還有黄花否，已覺秋風滿袖生。
和慎思初入试院
作者：商倚
朝代：宋

承诏抡材敢倦行，广庭深锁待羣英。
分场自敌三千客，决胜谁降七十城。
夜案尚閒涂卷笔，晓堂方听读书声。
归时还有黄花否，已觉秋风满袖生。
和慎思初入试院
作者：商倚
朝代：宋

承诏抡材敢倦行，广庭深锁待群英。分场自敌三千客，决胜谁降七十城。夜案尚閒涂卷笔，晓堂方听读书声。归时还有黄花否，已觉秋风满袖生。
和慎思同舍問及故山景物用鍾字韵詩以答
作者：商倚
朝代：宋

先生家住翠微峰，萬卷詩書酒一鍾。
壁掛葛巾無客到，雲藏古洞有仙逢。
溪邊晚釣呼鷗伴，花底春吟引鶴從。
只恐舊山歸未得，帝恩朝夕露濃濃。
和慎思同舍问及故山景物用钟字韵诗以答
作者：商倚
朝代：宋
体裁：七言律诗

先生家住翠微峰，万卷诗书酒一钟。壁挂葛巾无客到，云藏古洞有仙逢。溪边晚钓呼鸥伴，花底春吟引鹤从。只恐旧山归未得，帝恩朝夕露浓浓。
和慎思未試即事雜書率用秋日同文館爲首句·其一
作者：商倚
朝代：宋

氣候逢秋晏，蛩鳴入戶闈。
簷空看雀鬭，天闊暮鴉歸。
風急飄庭葉，寒光著客衣。
重陽故人境，應念賞心違。
和慎思未試即事雜書率用秋日同文館爲首句·其三
作者：商倚
朝代：宋

旁舍回廊接，重簾晝日開。
鳴蟬隨雨退，疏雁拂雲來。
吟興降難韵，羈懷寄淺杯。
驚飆漸凄緊，又欲作寒媒。
和慎思未試即事雜書率用秋日同文館爲首句·其二
作者：商倚
朝代：宋

門深廛市遠，幽寂興何長。
徑菊晴披艷，窗風晚逗凉。
聖經閒裏醉，塵鎖夢中忘。
更苦年來病，時看肘後方。
和慎思未试即事杂书率用秋日同文馆为首句
作者：商倚
朝代：宋

气候逢秋晏，蛩鸣入户闱。檐空看雀斗，天阔暮鸦归。风急飘庭叶，寒光著客衣。重阳故人境，应念赏心违。门深廛市远，幽寂兴何长。径菊晴披艳，窗风晚逗凉。圣经閒里醉，尘锁梦中忘。更苦年来病，时看肘后方。旁舍回廊接，重帘昼日开。鸣蝉随雨退，疏雁拂云来。吟兴降难韵，羁怀寄浅杯。惊飙渐凄紧，又欲作寒媒。
和慎思未试即事杂书率用秋日同文馆为首句·其一
作者：商倚
朝代：宋

气候逢秋晏，蛩鸣入户闱。
檐空看雀斗，天阔暮鸦归。
风急飘庭叶，寒光着客衣。
重阳故人境，应念赏心违。
和慎思未试即事杂书率用秋日同文馆为首句·其一
作者：商倚
朝代：宋

气候逢秋晏，蛩鸣入户闱。檐空看雀斗，天阔暮鸦归。风急飘庭叶，寒光著客衣。重阳故人境，应念赏心违。
和慎思未试即事杂书率用秋日同文馆为首句·其三
作者：商倚
朝代：宋
体裁：五言律诗

旁舍回廊接，重帘昼日开。鸣蝉随雨退，疏雁拂云来。吟兴降难韵，羁怀寄浅杯。惊飙渐凄紧，又欲作寒媒。
和慎思未试即事杂书率用秋日同文馆为首句·其二
作者：商倚
朝代：宋

门深廛市远，幽寂兴何长。径菊晴披艳，窗风晚逗凉。圣经閒里醉，尘锁梦中忘。更苦年来病，时看肘后方。
和慎思未试即事杂书率用秋日同文馆为首句·其二
作者：商倚
朝代：宋

门深廛市远，幽寂兴何长。
径菊晴披艷，窗风晚逗凉。
圣经閒裏醉，尘锁梦中忘。
更苦年来病，时看肘后方。
和慎思秋日同文館·其一
作者：商倚
朝代：宋

秋日同文館，高堂燕集齊。
杯盤供魯酒，殽核欠張梨。
楊孟持新論，韓莊鄙舊題。
須知宗匠手，文采冠朝閨。
和慎思秋日同文館·其三
作者：商倚
朝代：宋

秋日同文館，棲林看晚雞。
斗垂宮殿北，月轉戶庭西。
酒勸杯中淥，詩分燭下題。
何時還九陌，細雨莫成泥。
和慎思秋日同文館·其二
作者：商倚
朝代：宋

秋日同文館，何人獨擅場。
養莪方在沚，琢玉已成章。
筆列千鋒陣，庭焚一炷香。
得賢從此始，豈特致民康。
和慎思秋日同文馆
作者：商倚
朝代：宋

秋日同文馆，高堂燕集齐。杯盘供鲁酒，殽核欠张梨。杨孟持新论，韩庄鄙旧题。须知宗匠手，文采冠朝闺。秋日同文馆，何人独擅场。养莪方在沚，琢玉已成章。笔列千锋阵，庭焚一炷香。得贤从此始，岂特致民康。秋日同文馆，栖林看晚鸡。斗垂宫殿北，月转户庭西。酒劝杯中渌，诗分烛下题。何时还九陌，细雨莫成泥。
和慎思秋日同文馆·其一
作者：商倚
朝代：宋
体裁：五言律诗

秋日同文馆，高堂燕集齐。杯盘供鲁酒，殽核欠张梨。杨孟持新论，韩庄鄙旧题。须知宗匠手，文采冠朝闺。
和慎思秋日同文馆·其三
作者：商倚
朝代：宋
体裁：五言律诗

秋日同文馆，栖林看晚鸡。斗垂宫殿北，月转户庭西。酒劝杯中渌，诗分烛下题。何时还九陌，细雨莫成泥。
和慎思秋日同文馆·其二
作者：商倚
朝代：宋
体裁：五言律诗

秋日同文馆，何人独擅场。养莪方在沚，琢玉已成章。笔列千锋阵，庭焚一炷香。得贤从此始，岂特致民康。
和慎思詩呈同院諸公·其一
作者：商倚
朝代：宋

秋日同文館，羣賢道足依。
心遊黄卷靜，目送白雲歸。
寶玉荆山盡，文星禁掖稀。
清談欣屢接，紛若落瓊璣。
和慎思詩呈同院諸公·其三
作者：商倚
朝代：宋

秋日同文館，愁腸夜九回。
圖書堆枕畔，歌吹隔牆隈。
宿鳥翻枝去，凉風带雨來。
新詩勞見寄，難繼謫仙才。
和慎思詩呈同院諸公·其二
作者：商倚
朝代：宋

秋日同文館，雲沉夕照光。
蛩吟階下草，螢照屋間梁。
臥月搜詩句，挑燈認藥囊。
夜闌獨衾枕，歸夢楚山長。
和慎思詩呈同院諸公·其五
作者：商倚
朝代：宋

秋日同文館，晨暉带冷光。
綵雲瞻鳳闕，細雨憶魚梁。
久事班超筆，空嗟趙壹囊。
簾閒坐無語，千丈旅愁長。
和慎思詩呈同院諸公·其六
作者：商倚
朝代：宋

秋日同文館，西風昨夜回。
燕巢留屋角，蛛網掛牆隈。
書任邊韶懶，詩慚匡鼎來。
人人皆抱璞，誰是濟川才。
和慎思詩呈同院諸公·其四
作者：商倚
朝代：宋

秋日同文館，羣書晝可依。
衰遲多病在，留滯故園歸。
但怕酒杯滿，莫教詩卷稀。
惟羞狂斐句，瓦礫報珍璣。
和慎思诗呈同院诸公
作者：商倚
朝代：宋

秋日同文馆，群贤道足依。心游黄卷静，目送白云归。宝玉荆山尽，文星禁掖稀。清谈欣屡接，纷若落琼玑。秋日同文馆，云沉夕照光。蛩吟阶下草，萤照屋间梁。卧月搜诗句，挑灯认药囊。夜阑独衾枕，归梦楚山长。秋日同文馆，愁肠夜九回。图书堆枕畔，歌吹隔墙隈。宿鸟翻枝去，凉风带雨来。新诗劳见寄，难继谪仙才。秋日同文馆，群书昼可依。衰迟多病在，留滞故园归。但怕酒杯满，莫教诗卷稀。惟羞狂斐句，瓦砾报珍玑。秋日同文馆，晨晖带冷光。綵云瞻凤阙，细雨忆鱼梁。久事班超笔，空嗟赵壹囊。帘閒坐无语，千丈旅愁长。秋日同文馆，西风昨夜回。燕巢留屋角，蛛网挂墙隈。书任边韶懒，诗惭匡鼎来。人人皆抱璞，谁是济川才。
和慎思诗呈同院诸公·其一
作者：商倚
朝代：宋

秋日同文馆，羣贤道足依。
心游黄卷静，目送白云归。
宝玉荆山尽，文星禁掖稀。
清谈欣屡接，纷若落琼玑。
和慎思诗呈同院诸公·其一
作者：商倚
朝代：宋

秋日同文馆，群贤道足依。心游黄卷静，目送白云归。宝玉荆山尽，文星禁掖稀。清谈欣屡接，纷若落琼玑。
和慎思诗呈同院诸公·其三
作者：商倚
朝代：宋
体裁：五言律诗

秋日同文馆，愁肠夜九回。图书堆枕畔，歌吹隔墙隈。宿鸟翻枝去，凉风带雨来。新诗劳见寄，难继谪仙才。
和慎思诗呈同院诸公·其二
作者：商倚
朝代：宋
体裁：五言律诗

秋日同文馆，云沉夕照光。蛩吟阶下草，萤照屋间梁。卧月搜诗句，挑灯认药囊。夜阑独衾枕，归梦楚山长。
和慎思诗呈同院诸公·其五
作者：商倚
朝代：宋
体裁：五言律诗

秋日同文馆，晨晖带冷光。綵云瞻凤阙，细雨忆鱼梁。久事班超笔，空嗟赵壹囊。帘閒坐无语，千丈旅愁长。
和慎思诗呈同院诸公·其六
作者：商倚
朝代：宋
体裁：五言律诗

秋日同文馆，西风昨夜回。燕巢留屋角，蛛网挂墙隈。书任边韶懒，诗惭匡鼎来。人人皆抱璞，谁是济川才。
和慎思诗呈同院诸公·其四
作者：商倚
朝代：宋

秋日同文馆，羣书昼可依。
衰迟多病在，留滞故园归。
但怕酒杯满，莫教诗卷稀。
惟羞狂斐句，瓦砾报珍玑。
和慎思诗呈同院诸公·其四
作者：商倚
朝代：宋

秋日同文馆，群书昼可依。衰迟多病在，留滞故园归。但怕酒杯满，莫教诗卷稀。惟羞狂斐句，瓦砾报珍玑。
次韵余干试院即事呈诸公
作者：商倚
朝代：宋
体裁：七言律诗

风生帘幕撼层波，况值清秋一半过。堂上簪裾方鹭集，案间图史已星罗。东篱采菊朝尝酒，北里吹竽夜听歌。早晚奏名闻黼坐，望中无奈白云何。
次韵余幹試院即事呈諸公
作者：商倚
朝代：宋

風生簾幕撼層波，况值清秋一半過。
堂上簪裾方鷺集，案間圖史已星羅。
東籬採菊朝嘗酒，北里吹竽夜聽歌。
早晚奏名聞黼坐，望中無奈白雲何。
次韵重九之什
作者：商倚
朝代：宋

英豪献策广庭中，问辨纷纷似叩钟。名奏九重书密上，士欣千载运亲逢。莺鸣定获乔林乐，凤举应容众羽从。盛世文章由此变，坐看风俗反醇浓。昔年此日故园东，烂醉牛山到暮钟。已往光阴那再得，如今羁旅又重逢。渊明把菊情虽厚，子美登台愿莫从。且看群书攲枕卧，病多仍负酒杯浓。
次韵重九之什·其一
作者：商倚
朝代：宋

英豪献策广庭中，问辨纷纷似叩钟。名奏九重书密上，士欣千载运亲逢。莺鸣定获乔林乐，凤举应容众羽从。盛世文章由此变，坐看风俗反醇浓。
次韵重九之什·其一
作者：商倚
朝代：宋

英豪献策广庭中，问辨纷纷似叩钟。
名奏九重书密上，士欣千载运亲逢。
鶑鸣定获乔林乐，凤举应容众羽从。
盛世文章由此变，坐看风俗反醇浓。
次韵重九之什·其一
作者：商倚
朝代：宋

英豪獻策廣庭中，問辨紛紛似叩鐘。
名奏九重書密上，士欣千載運親逢。
鶑鳴定獲喬林樂，鳳舉應容衆羽從。
盛世文章由此變，坐看風俗反醇濃。
次韵重九之什·其二
作者：商倚
朝代：宋

昔年此日故园东，烂醉牛山到暮钟。
已往光阴那再得，如今羁旅又重逢。
渊明把菊情虽厚，子美登台愿莫从。
且看羣书欹枕卧，病多仍负酒杯浓。
次韵重九之什·其二
作者：商倚
朝代：宋

昔年此日故园东，烂醉牛山到暮钟。已往光阴那再得，如今羁旅又重逢。渊明把菊情虽厚，子美登台愿莫从。且看群书攲枕卧，病多仍负酒杯浓。
次韵重九之什·其二
作者：商倚
朝代：宋

昔年此日故園東，爛醉牛山到暮鐘。
已往光陰那再得，如今羈旅又重逢。
淵明把菊情雖厚，子美登臺願莫從。
且看羣書欹枕臥，病多仍負酒杯濃。
醉落魄·一斛珠
作者：啞女
朝代：宋

風波未息。虛名浮利終無益。不如早去備蓑笠。高臥煙霞，千古企難及。君今既已裝行色。定應雁塔題名籍。他年若到南雄驛。玉石休分，徒累卞和泣。
望梅词
作者：善珍
朝代：宋

寸阴堪惜。趁身强健去，结茅苍壁。错料事，临老方知，国师与高僧，二途俱失。识字吟诗，敌不得、死生何益。看寒山着语，李杜也输，莫道元白，千年过如瞬息。共飞鸿缥缈，沈没空碧。问懒瓚、因甚遭逢，芋魁亦联翩，著名金石。遗臭流芳，老子勿、许多心力。旋消磨、数百瓮齑，掩关入寂。
望梅词·望梅
作者：善珍
朝代：宋
体裁：词

寸阴堪惜。趁身强健去，结茅苍壁。错料事、临老方知，国师与高僧，二途俱失。识字吟诗，数不得、死生何益。看寒山着语，李杜也输，莫道元白。千年过如瞬息。共飞鸿缥缈，沉没空碧。问懒瓒、因甚遭逢，芋魁亦联翩，著名金石。遗臭流芳，老子勿、许多心力。旋消磨、数百瓮齑，掩关入寂。
望梅词·望梅·寸阴堪惜
作者：善珍
朝代：宋

寸阴堪惜。
趁身强健去，结茅苍壁。
错料事、临老方知，国师与高僧，二途俱失。
识字吟诗，数不得、死生何益。
看寒山着语，李杜也输，莫道元白。
千年过如瞬息。
共飞鸿缥缈，沉没空碧。
问懒瓒、因甚遭逢，芋魁亦联翩，着名金石。
遗臭流芳，老子勿、许多心力。
旋消磨、数百瓮齑，掩关入寂。
浪淘沙
作者：善珍
朝代：宋

七十二年翁。曾客吳中。清遊占斷水晶宮。幾度藕花歸棹晚，月渚煙鍾。追記已陳蹤。回首空濛。恁高荒草夕陽同。欲問謝公歌舞地，落葉鳴蛩。
浪淘沙
作者：善珍
朝代：宋
体裁：词

七十二年翁。
曾客吴中。
清游占断水晶宫。
几度藕花归棹晚，月渚烟钟。
追记已陈踪。
回首空濛。
恁高荒草夕阳同。
欲问谢公歌舞地，落叶鸣蛩。
浪淘沙
作者：善珍
朝代：宋

相對兩衰翁。身似枯蓬。分飛吹聚謝天風。零落交遊無一個，五十年中。生客語藏鋒。不答陽聾。心期難話與兒童。共結庵招猿鶴侶，煙鎖雲封。
浪淘沙·七十二年翁
作者：善珍
朝代：宋

七十二年翁。
曾客吴中。
清游占断水晶宫。
几度藕花归棹晚，月渚烟钟。
追记已陈踪。
回首空蒙。
恁高荒草夕阳同。
欲问谢公歌舞地，落叶鸣蛩。
浪淘沙令 其一 寄剑阁
作者：善珍
朝代：宋
体裁：词

相对两衰翁。身似枯蓬。分飞吹聚谢天风。零落交游无一个，五十年中。生客语藏锋。不答阳聋。心期难话与儿童。共结庵招猿鹤侣，烟锁云封。
浪淘沙令 其二 九日登钓台怀思溪旧游
作者：善珍
朝代：宋

七十二年翁。曾客吴中。清游占断水晶宫。几度藕花归棹晚，月渚烟钟。追记已陈踪。回首空濛。凭高荒草夕阳同。欲问谢公歌舞地，落叶鸣蛩。
浪淘沙（九日登钓台怀思溪旧游）
作者：善珍
朝代：宋

七十二年翁。曾客吴中。清游占断水晶宫。几度藕花归棹晚，月烟钟。追记已陈踪。回首空濛。凭高荒草夕阳同。欲同谢公歌舞地，落叶鸣蛩。
浪淘沙（寄剑阁）
作者：善珍
朝代：宋

相对两衰翁。身似枯蓬。分飞吹聚谢天风。零落交游无一个，五十年中。生客语藏锋。不答阳聋。心期难话与儿童。其结庵招猿鹤侣，烟锁云封。
中興寺環翠閣
作者：喬夢符
朝代：宋

□盡烟波闊，風多客袂涼。
清談饒有致，白日不知長。
麥隴高低熟，繅車啞軋忙。
歸來猶怪早，人影在斜陽。
鼠莽草
作者：喬夢符
朝代：宋

聞有一草名鼠莽，食之隨死不可醫。
非惟自己受毒烈，輒使妻兒常號悲。
本圖將此報私忿，不知官府誠難欺。
人生樂國豈易得，輕命如此何愚癡。
縣令慚無功及民，徒有勤懇形諸辭。
後來有問誰爲此，但道東陽田家兒。
題三山郡圃會稽亭
作者：喬孝本
朝代：宋

元侯選勝重經營，地取圓心正且平。
揆日募工踰再浹，創亭合樂落初成。
面開西向緣忠孝，牓揭新封紀寵榮。
隱隱湖山藏故國，漫漫煙水隔都城。
低迷疊嶂回峰抱，繚繞芳叢列豔迎。
臺上臨風共蕭灑，花間夢蝶助淒清。
枕流小檻欹前沼，散綺幽軒接後甍。
舊景周環如有待，夕陽偏照似多情。
縈紆碧沚通潮浦，左右修篁拂畫楹。
自昔甘棠雖足愛，會稽從此擅佳名。
池荷
作者：喬行簡
朝代：宋

萱草軒窗處處幽，酒中不著客中愁。
芭蕉葉上無多雨，分與池荷一半秋。
游三丘山
作者：喬行簡
朝代：宋

疑是乘風到九天，不知身在此山巔。
萬家攢簇炊煙底，一水縈紆去鳥邊。
便覺塵緣輕似羽，何妨詩意湧如泉。
停杯更待林梢月，歸去家僮想未眠。
次楊咸亨江郊亭新成二十三韻
作者：單夔
朝代：宋

瞿塘一門江水傾，羣趨激射隨奔鯨。
舟車冠蓋湊蜀道，孰問張丈聯殷兄。
相逢來往問地主，太守詎敢忘將迎。
白崖候館久茅蕝，近即野處披榛荆。
屏修啟剔作廬舍，夙戒里旅遲留行。
有如綬館及郊勞，舉國定制誰先鳴。
錢塘鄙人何所似，抵掌自視鴻毛輕。
食焉抑畏墮偷懦，汎觀彼己同虛盈。
山溪水滸肆登賞，靡識傑閣誇崢嶸。
朋從簪盍得衆雋，麈譚冰釋欣初晴。
鼎新贊我築斯館，棟宇不貴朱連甍。
入門便足庇風雨，揭榜却借江郊名。
時哉蓮幕有嘉客，落筆能令風雨驚。
聯篇累牘溢我目，粲花麗藻舒我情。
人生悟合良快意，胡爲四美嗟難并。
日光天際發豐蔀，此去可並依離明。
直排閶闔出灧澦，肅肅東首歌宵征。
循崖履坦竟無阻，爲君留取能詩聲。
此榜與詩儻不朽，此館想同江水清。
我來歲月媿銷縮，整纓輯屨圖歸程。
遺名肯復計身後，謹愿第虞槃水擎。
始終感慨遇僚友，遂事且喜相須成。
勉旃功業早期就，發軔自是天衢亨。
題夫人石
作者：單庚金
朝代：宋

造化斲出蒼雲骨，娉婷如人更奇突。
千秋獨立日嶺頭，黛眉空翠含嬌羞。
訪諸故老不可識，或是當年望夫石。
當年望夫夫未歸，山頭化石空相憶。
句
作者：單氏
朝代：宋

帝王師不得，日月老應難。
與郭敬叔
作者：單煒
朝代：宋

蘭亭一入昭陵後，筆法于今未易回。
誰識定齋三昧筆，又傳璧坼到江梅。
沖虛觀
作者：單縣君
朝代：宋

雄峰峻峙煥朱明，元聖清虛此耀真。
地靜無心閒日月，山高舉首近星辰。
金壇露冷青鸞舞，丹竈風清白鶴馴。
時有仙人綠雲上，九霄飄忽響韶鈞。
寄隠士
作者：單錫
朝代：宋

巖頭鬰鬰凌寒柏，柏間時復雲封白。
苔蒼草碧自年年，絕奇中有參同客。
道通下躡天根深，山靈啼泣穹崖陰。
春深不問花開落，寂寂空山千萬尋。
聚遠樓
作者：單錫
朝代：宋

井邑銀山匝畫屏，層簷飛翼入蒼冥。
曉穿簾幙扶桑日，夜浸欄桿紫漢星。
春水漲來斜澗白，爐煙抹去半峰青。
無邊光景歸吟日，莫向樽前辨醉醒。
題張公洞
作者：單鍔
朝代：宋

松菊投荒山水間，阿誰指點到仙寰。
洞門龍出雲猶濕，石至丹成火欲寒。
百越樓臺摩詰畫，三吳煙水季鷹閑。
陶然醉臥花間酒，細納余香滿袖還。
山中
作者：喻峙
朝代：宋
体裁：七言绝句

我是山中万户侯，明知骑马胜骑牛。晚来马上看山色，不似骑牛得自由。
山中
作者：喻峙
朝代：宋

我是山中萬戶侯，明知騎馬勝騎牛。
晚來馬上看山色，不似騎牛得自由。
征夫
作者：喻汝楫
朝代：宋

白骨茫茫散不收，朔風吹雪度瓜州。
殘陽欲落未落處，照盡行人今古愁。
征夫
作者：喻汝楫
朝代：宋
体裁：七言绝句

白骨茫茫散不收，朔风吹雪度瓜州。残阳欲落未落处，照尽行人今古愁。
上席帅
作者：喻汝砺
朝代：宋

先公御吏如御兵，迎刃而解如庖丁。
掀髯一笑黠吏走，蜀中草木知威名。
伯兄渠渠天下士，嵩高少室之英灵。
妙龄提书噭阊阖，谹议可以谐韶韺。
昨年两作益州牧，西南恶少不敢行。
后来继者有季弟，潭潭大度涵沧溟。
指麾万事不作意，决眦雨电风烟云。
南望峨眉西玉垒，逸气夜与银河倾。
幅巾筇杖过何许，闲邀仲元访君平。
小蓬董宝夜吹笙，往往笑倒长庚星。
拔剑起舞者谁子，杜陵老翁醉不醒。
生平入眼无俗物，胡为见我眼自青。
武侯庙前有古柏，风吟雨啸蛟龙声。
我来正欲刳尔腹，琢作巨屋丹其楹。
琢作巨屋丹其楹，绘此落落三名卿。
尚使千载知仪刑，喻子作诗如鼎铭。
上席帅
作者：喻汝砺
朝代：宋

先公御吏如御兵，迎刃而解如庖丁。掀髯一笑黠吏走，蜀中草木知威名。伯兄渠渠天下士，嵩高少室之英灵。妙龄提书噭阊阖，谹议可以谐韶韺。昨年两作益州牧，西南恶少不敢行。后来继者有季弟，潭潭大度涵沧溟。指麾万事不作意，决眦雨电风烟生。南望峨眉西玉垒，逸气夜与银河倾。幅巾筇杖过何许，闲邀仲元访君平。小蓬董宝夜吹笙，往往笑倒长庚星。拔剑起舞者谁子，杜陵老翁醉不醒。生平入眼无俗物，胡为见我眼自青。武侯庙前有古柏，风吟雨啸蛟龙声。我来正欲刳尔腹，琢作巨屋丹其楹。琢作巨屋丹其楹，绘此落落三名卿。尚使千载知仪刑，喻子作诗如鼎铭。
下岩寺二首
作者：喻汝砺
朝代：宋

径向山腰转，门从水面开。片云岩下宿，一钵朔方来。落日鸟冲树，轻云花覆苔。惟应荔枝熟，时蹑白云回。路暗松杉密，天空雾雨开。山容依槛转，鸟影渡江来。汲水僧归寺，衔花鹿印苔。年年蚕麦熟，贫道啜斋回。
下岩寺二首·其一
作者：喻汝砺
朝代：宋

径向山腰转，门从水面开。片云岩下宿，一钵朔方来。落日鸟冲树，轻云花覆苔。惟应荔枝熟，时蹑白云回。
下岩寺二首·其一
作者：喻汝砺
朝代：宋

径向山腰转，门从水面开。
片云岩下宿，一钵朔方来。
落日鸟衝树，轻云花覆苔。
惟应荔枝熟，时蹑白云回。
下岩寺二首·其二
作者：喻汝砺
朝代：宋
体裁：五言律诗

路暗松杉密，天空雾雨开。山容依槛转，鸟影渡江来。汲水僧归寺，衔花鹿印苔。年年蚕麦熟，贫道啜斋回。
云台望鹤亭
作者：喻汝砺
朝代：宋

江山有英气，草木多秀拔。
仙圣之所庐，着眼尽现杰。
云台望鹤亭
作者：喻汝砺
朝代：宋

江山有英气，草木多秀拔。仙圣之所庐，著眼尽现杰。
仙鹤楼二首
作者：喻汝砺
朝代：宋

果为山中州，丛攒少平地。斗下金泉峰，十里扫空翠。岧岧金泉峰，望望朝复夕。凄冷雨中树，旷朗云外石。
仙鹤楼二首·其一
作者：喻汝砺
朝代：宋
体裁：五言绝句

果为山中州，丛攒少平地。斗下金泉峰，十里扫空翠。
仙鹤楼二首·其二
作者：喻汝砺
朝代：宋

岧岧金泉峰，望望朝复夕。凄冷雨中树，旷朗云外石。
仙鹤楼二首·其二
作者：喻汝砺
朝代：宋

岧岧金泉峰，望望朝復夕。
凄冷雨中树，旷朗云外石。
八阵图
作者：喻汝砺
朝代：宋
体裁：古风

鱼复江边春事起，万点红旗飏清泚。主人元是刘梦得，载酒娱宾水光里。酒阑放脚步涉碛，细石作行相靡迤。卧龙起佐赤龙子，天地风云入鞭箠。蛇盘虎翼飞鸟翔，四正四奇公所垒。当时二十四万师，开门阖门随臂指。几回吓杀生仲达，往往宵遁常骑豕。海中仙人丈二履，相与往来迂玉趾。笑云此公大肚皮，龙拿虎掷堆胸胃。江头风波几劘荡，断岸奔峰俱披靡。阳侯鏖战三峡怒，祇此细石吹不起。晋大司马宣武公，常山之蛇中首尾。幕中矹矹何物客，未有一客能解此。千年独有老奇癫，见之敛袂三叹喟。颇知此法自玄女，细与诸公剖根柢。君不见风后英谋尽奇诡，龛定蚩尤等蜉蚁。汉大将军亲阅试，四夷闻风皆褫气。马隆三千相角掎，西羌茸茸落牙嘴。而公于此出新意，盖世功名无第二。不知何处著双手，建立乃与天地比。河图洛书亦如此，堂堂孔明今未死。我门生人如死人，老了不作一件事。却被狝猴坐御床，孰视天王出居汜。既不能蹠穿膝暴秦王庭，放声七日哭不已。又不能断脰决腹死社稷，满地淋漓流脑髓。羡它安晋温太真，壮它霸越会稽蠡。八年嫪恋饱妻子，洒涕东风肉生髀。斑斑犹在杲卿发，离离未落张巡齿。爱惜微躯欲安用，有臣如此难准拟。虽然爱国心尚在，左角右角颇谙委。二广二矩及甄，春秋所书晋所纪。况乃东厢与洞当，复有青龙洎旬始。淫淫陈法有如许，智者舍是愚者蔽。此图昔人之刍狗，参以古法行以已。偏为前距狄笑之，制胜于兹亮其岂。尔朱十万破百万，第顾方略何如耳。嗟我去国岁月老，渺渺赤心驰玉扆。可怜阿伾财女子，而我未刷邦家耻。属者买舟泸川县，扣船欲泛吴江水。赤甲山前春雪深，白帝城下扁舟舣。胡为于此久留滞，细雨打篷愁不睡。剽闻逆雏犯淮泗，陛下自将诛陈豨。六师如龙贼如鼠，杀回屋瓦皆蜚坠。距黍直射六百步，虏尸蔽江一千里。哀哉狝猴太痴绝，垂死尚持虞帝匕。那知光武定中兴，要把中原通爬洗。君不见陛下神武如太宗，万全制陈将平戎。倚闻献馘平江宫，坐使四海开春容。六騑还自江之东，光复旧京如转蓬。蜀花千枝万枝红，辄莫取次随东风。奇癫眼脑醉冬烘，东向舞蹈寿乃翁。醉醒聊作竹枝曲，乞与欸乃歌巴童。
八阵图
作者：喻汝砺
朝代：宋

鱼复江边春事起，万点红旗飏清泚。主人元是刘梦得，载酒娱宾水光里。酒阑放脚步涉碛，细石作行相靡迤。卧龙起佐赤龙子，天地风云入鞭箠。蛇盘虎翼飞鸟翔，四正四奇公所垒。当时二十四万师，开门阖门随臂指。几回嚇杀生仲达，往往宵遁常骑豕。海中仙人丈二履，相与往来迂玉趾。笑云此公大肚皮，龙拿虎掷堆胸胃。江头风波几劘荡，断岸奔峰俱披靡。阳侯鏖战三峡怒，祇此细石吹不起。晋大司马宣武公，常山之蛇中首尾。幕中矹矹何物客，未有一客能解此。千年独有老奇癫，见之敛袂三叹喟。颇知此法自玄女，细与诸公剖根柢。君不见风后英谋尽奇诡，龛定蚩尤等蜉蚁。汉大将军亲阅试，四夷闻风皆褫气。马隆三千相角掎，西羌茸茸落牙嘴。而公于此出新意，盖世功名无第二。不知何处著双手，建立乃与天地比。河图洛书亦如此，堂堂孔明今未死。我门生人如死人，老了不作一件事。却被狝猴坐御床，孰视天王出居汜。既不能蹠穿膝暴秦王庭，放声七日哭不已。又不能断脰决腹死社稷，满地淋漓流脑髓。羡它安晋温太真，壮它霸越会稽蠡。八年嫪恋饱妻子，洒涕东风肉生髀。斑斑犹在杲卿发，离离未落张巡齿。爱惜微躯欲安用，有臣如此难准拟。虽然爱国心尚在，左角右角颇谙委。二广二矩及甄，春秋所书晋所纪。况乃东厢与洞当，复有青龙洎旬始。淫淫陈法有如许，智者舍是愚者蔽。此图昔人之刍狗，参以古法行以已。偏为前距狄笑之，制胜于兹亮其岂。尔朱十万破百万，第顾方略何如耳。嗟我去国岁月老，渺渺赤心驰玉扆。可怜阿伾财女子，而我未刷邦家耻。属者买舟泸川县，扣船欲泛吴江水。赤甲山前春雪深，白帝城下扁舟舣。胡为于此久留滞，细雨打篷愁不睡。剽闻逆雏犯淮泗，陛下自将诛陈豨。六师如龙贼如鼠，杀回屋瓦皆蜚坠。距黍直射六百步，虏尸蔽江一千里。哀哉狝猴太痴绝，垂死尚持虞帝匕。那知光武定中兴，要把中原通爬洗。君不见陛下神武如太宗，万全制陈将平戎。倚闻献馘平江宫，坐使四海开春容。六騑还自江之东，光复旧京如转蓬。蜀花千枝万枝红，辄莫取次随东风。奇癫眼脑醉冬烘，东向舞蹈寿乃翁。醉醒聊作竹枝曲，乞与欸乃歌巴童。
八阵图
作者：喻汝砺
朝代：宋

鱼復江边春事起，万点红旗扬清泚。
主人元是刘梦得，载酒娱宾水光裏。
酒阑放脚步涉碛，细石作行相靡迤。
卧龙起佐赤龙子，天地风云入鞭棰。
蛇盘虎翼飞鸟翔，四正四奇公所垒。
当时二十四万师，开门阖门随臂指。
几回吓杀生仲达，往往宵遁常骑豕。
海中仙人丈二履，相与往来迂玉趾。
笑云此公大肚皮，龙拏虎掷堆胸胃。
江头风波几劘荡，断岸奔峰俱披靡。
阳侯鏖战三峡怒，祇此细石吹不起。
晋大司马宣武公，常山之蛇中首尾。
幙中矹矹何物客，未有一客能解此。
千年独有老奇癫，见之敛袂三嘆喟。
颇知此法自玄女，细与诸公剖根柢。
君不见风后英谋尽奇诡，龛定蚩尤等蜉蚁。
汉大将军亲阅试，四夷闻风皆褫气。
马隆三千相角掎，西羌茸茸落牙嘴。
而公于此出新意，盖世功名无第二。
不知何处着双手，建立乃与天地比。
河图洛书亦如此，堂堂孔明今未死。
我门生人如死人，老了不作一件事。
却被狝猴坐御床，孰视天王出居汜。
既不能跖穿膝暴秦王庭，放声七日哭不已。
又不能断脰决腹死社稷，满地淋漓流脑髓。
羡它安晋温太真，壮它霸越会稽蠡。
八年嫪恋饱妻子，洒涕东风肉生髀。
斑斑犹在杲卿髪，离离未落张巡齿。
爱惜微躯欲安用，有臣如此难准拟。
虽然爱国心尚在，左角右角颇谙委。
二广二矩及甄，春秋所书晋所纪。
况乃东厢与洞当，復有青龙洎旬始。
淫淫陈法有如许，智者舍是愚者蔽。
此图昔人之刍狗，参以古法行以已。
偏为前距狄笑之，制胜于兹亮其岂。
尔朱十万破百万，第顾方略何如耳。
嗟我去国岁月老，渺渺赤心驰玉扆。
可怜阿伾财女子，而我未刷邦家耻。
属者买舟泸川县，扣船欲泛吴江水。
赤甲山前春雪深，白帝城下扁舟舣。
胡为于此久留滞，细雨打篷愁不睡。
剽闻逆雏犯淮泗，陛下自将诛陈豨。
六师如龙贼如鼠，杀回屋瓦皆蜚坠。
距黍直射六百步，虏尸蔽江一千里。
哀哉狝猴太痴绝，垂死尚持虞帝匕。
那知光武定中兴，要把中原通爬洗。
君不见陛下神武如太宗，万全制陈将平戎。
倚闻献馘平江宫，坐使四海开春容。
六騑还自江之东，光復旧京如转蓬。
蜀花千枝万枝红，辄莫取次随东风。
奇癫眼脑醉冬烘，东向舞蹈寿乃翁。
醉醒聊作竹枝曲，乞与欸乃歌巴童。
句
作者：喻汝砺
朝代：宋

扪膝来为普慈守，先生悬车在林薮。借问几时辞碧落。
句·其一
作者：喻汝砺
朝代：宋

扪膝来为普慈守，先生悬车在林薮。
句·其二
作者：喻汝砺
朝代：宋

闲寻物理幽。
句·其四
作者：喻汝砺
朝代：宋

借问几时辞碧落。
子云墨池
作者：喻汝砺
朝代：宋

读书岂不好，忧愤还自兹。
书中见古人，隐闵恻余思。
遇险理有激，寻分意多随。
娟娟感姱容，戚戚念幽栖。
曾是无间然，孰焉惬所宜。
览之不自聊，怅然起遥悲。
不如拨置之，浊酒聊一持。
先生颇多事，斯心昧前知。
亦復坐奇字，惨然亡所归。
子云墨池
作者：喻汝砺
朝代：宋

读书岂不好，忧愤还自兹。书中见古人，隐闵恻馀思。遇险理有激，寻分意多随。娟娟感姱容，戚戚念幽栖。曾是无间然，孰焉惬所宜。览之不自聊，怅然起遥悲。不如拨置之，浊酒聊一持。先生颇多事，斯心昧前知。亦复坐奇字，惨然亡所归。
宿锦屏山暮景
作者：喻汝砺
朝代：宋

暝色轻烟罩郡城，渔舟灯火倒观星。寒山远水江村暮，自在妆成水墨屏。
宿锦屏山暮景
作者：喻汝砺
朝代：宋

暝色轻烟罩郡城，渔舟灯火倒观星。
寒山远水江村暮，自在粧成水墨屏。
散花楼
作者：喻汝砺
朝代：宋

濯锦江边莎草浓，散花楼畔夭芙蓉。蜀山叠叠修门远，谁把丹心问李鄘。
散花楼
作者：喻汝砺
朝代：宋

濯锦江边莎草浓，散花楼畔夭芙蓉。
蜀山迭迭修门远，谁把丹心问李墉。
晚泛浣花遂宿草堂
作者：喻汝砺
朝代：宋

扣桡泛澄虚，濯流睇幽芳。晚霙衬奇树，夕霏媚疏篁。归鸟亦暂閒，夜魄动初凉。忽焉众星微，天高月舒光。昔也杜陵子，澹然此茅堂。客至酒自斟，句得意已忘。云何常念饥，零落在道旁。古来技入神，一饭岂所望。吾辈天所穷，慨歌泪沾裳。
晚泛浣花遂宿草堂
作者：喻汝砺
朝代：宋

扣桡泛澄虚，濯流睇幽芳。
晚霙衬奇树，夕霏媚疏篁。
归鸟亦暂閒，夜魄动初凉。
忽焉众星微，天髙月舒光。
昔也杜陵子，澹然此茅堂。
客至酒自斟，句得意已忘。
云何常念饥，零落在道旁。
古来技入神，一饭岂所望。
吾辈天所穷，慨歌泪霑裳。
清晓坐四天王院
作者：喻汝砺
朝代：宋

杳杳天宇凉，月坠星亦稀。朝晖下檐隙，远色开林扉。寂坐无物役，隐几或在斯。旷焉耳目清，拟觉形神归。溷世迹若近，抱冲心独微。故殿经几年，何人所摹规。当时亦姱嫭，作者良已罢。快意取一好，于身亮何私。不知壮观地，徒使来者悲。坐顷又成昔，安知今是非。
清晓坐四天王院
作者：喻汝砺
朝代：宋

杳杳天宇凉，月坠星亦稀。
朝晖下檐隙，远色开林扉。
寂坐无物役，隐几或在斯。
旷焉耳目清，拟觉形神归。
溷世迹若近，抱冲心独微。
故殿经几年，何人所摹规。
当时亦姱嫮，作者良已罢。
快意取一好，于身亮何私。
不知壮观地，徒使来者悲。
坐顷又成昔，安知今是非。
游严真观支机石而壁有记古鼎丹茅事
作者：喻汝砺
朝代：宋

古木共幽意，长廊亦晏如。于焉咏逍遥，且复散衣裾。尘虑飒已空，道心颇闳舒。不知度世人，去此岁几徂。云何有丹砂，尚尔留庭隅。支机亦悠哉，谁复订有无。我知此公意，慨彼元鼎初。继之五凤问，斯民毙刀锯。聊欲谢世网，欻以道自娱。抱独理自会，旷怀遗所拘。初匪逃世人，而世自我疏。含默念斯人，起我忧患馀。
游严真观支机石而壁有记古鼎丹茅事
作者：喻汝砺
朝代：宋

古木共幽意，长廊亦晏如。
于焉咏逍遥，且復散衣裾。
尘虑飒已空，道心颇闳舒。
不知度世人，去此岁几徂。
云何有丹砂，尚尔留庭隅。
支机亦悠哉，谁復订有无。
我知此公意，慨彼元鼎初。
继之五凤问，斯民毙刀锯。
聊欲谢世网，欻以道自娱。
抱独理自会，旷怀遗所拘。
初匪逃世人，而世自我疏。
含默念斯人，起我忧患余。
游海云山
作者：喻汝砺
朝代：宋

渺渺天宇初，便复有此山。清晨及兹游，遐想百代前。来者几何人，当时各为欢。淑质扬妙舞，哀丝递清弹。乐事坐如昨，芳岁已屡殚。向来所游人，落叶不复还。迥然散远目，感之为长叹。竹林遥旧所，鹊巢岂昔眠。念谁常久存，而不任所缘。破涕聊一怡，山川却萋妍。未知后世事，谁复当来旋。
游海云山
作者：喻汝砺
朝代：宋

渺渺天宇初，便復有此山。
清晨及兹游，遐想百代前。
来者几何人，当时各为欢。
淑质扬妙舞，哀丝递清弹。
乐事坐如昨，芳岁已屡殚。
向来所游人，落叶不復还。
迥然散远目，感之为长嘆。
竹林遥旧所，鹊巢岂昔眠。
念谁常久存，而不任所缘。
破涕聊一怡，山川却萋妍。
未知后世事，谁復当来旋。
游琴台
作者：喻汝砺
朝代：宋

皋朔语类俳，上颇倡优之。严吾数预事，惨凛失所栖。慨彼猜忌姿，公卿命如丝。夫子乃谒闲，翩翩富丰仪。眷言彼姝子，深情结幽期。浩露泛酒瓮，轻云思琴徽。抚弦视八荒，颇觉秦岫低。纷纷汉诸子，悟解良独迟。一朝不自保，颈血沾裳衣。公岂不炯戒，虑祸盖已微。污已迥前识，达生迈天倪。阔哉昭旷情，岂屑后代嗤。
游琴台
作者：喻汝砺
朝代：宋

皋朔语类俳，上颇倡优之。
严吾数预事，惨凛失所栖。
慨彼猜忌姿，公卿命如丝。
夫子乃谒闲，翩翩富丰仪。
眷言彼姝子，深情结幽期。
浩露泛酒瓮，轻云思琴徽。
抚絃视八荒，颇觉秦岫低。
纷纷汉诸子，悟解良独迟。
一朝不自保，颈血霑裳衣。
公岂不炯戒，虑祸盖已微。
污已迥前识，达生迈天倪。
阔哉昭旷情，岂屑后代嗤。
游西台院暑雪轩观石镜
作者：喻汝砺
朝代：宋

城中苦伊欎，兹轩独髙鶱。
连甍动参差，错畦横阡眠。
雪峤正孤峙，若与我周旋。
远翠浮荡瀁，轻鸥下聮轩。
密竹罥幽径，新蒲澹清涟。
初游惬余怀，既久幽念攅。
慨彼泉下人，灼灼夸令颜。
忽然坠榛莽，窈窕不可援。
一镜空復情，况乃块石顽。
哀哉彼愚子，婉娈情所牵。
差胜茂陵公，更訹方士言。
游西台院暑雪轩观石镜
作者：喻汝砺
朝代：宋

城中苦伊郁，兹轩独高鶱。连甍动参差，错畦横阡眠。雪峤正孤峙，若与我周旋。远翠浮荡瀁，轻鸥下联轩。密竹罥幽径，新蒲澹清涟。初游惬馀怀，既久幽念攒。慨彼泉下人，灼灼夸令颜。忽然坠榛莽，窈窕不可援。一镜空复情，况乃块石顽。哀哉彼愚子，婉娈情所牵。差胜茂陵公，更訹方士言。
玉局洞石恪画仙人四壁
作者：喻汝砺
朝代：宋

真人何年下紫清，目睛飘堕如流星。至今玉洞通窈冥，萧然紫室之威灵。杖履而来六月望，赤旱裂石风凄冷。屹然四壁呀欲动，神怪夭矫目丧睛。道与之貌非丹青，驭风而行谁使令。云飞电掣集帝所，超然得意皆天人。异哉石子伟丈夫，胸中磊磊怪所储。玄圃之山帝所居，子游其间堕双凫。不然安知天上有此乐，秃笔一扫凌方壶。细看毛骨分锱铢，伟形杰状人人殊。古来列真谁所摹，前称关同后张图。近之豪者郭忠恕，落笔拂戾如奔诸。两公轶荡不拘束，笔力磊砢相劘扶。我来凭栏聊一呼，随翁联轩上清都。
玉局洞石恪画仙人四壁
作者：喻汝砺
朝代：宋

真人何年下紫清，目睛飘堕如流星。
至今玉洞通窈冥，萧然紫室之威灵。
杖履而来六月望，赤旱裂石风凄冷。
屹然四壁呀欲动，神怪夭矫目丧睛。
道与之貌非丹青，驭风而行谁使令。
云飞电掣集帝所，超然得意皆天人。
异哉石子伟丈夫，胸中磊磊怪所储。
玄圃之山帝所居，子游其间堕双鳬。
不然安知天上有此乐，秃笔一扫凌方壶。
细看毛骨分锱铢，伟形杰状人人殊。
古来列真谁所摹，前称关同后张图。
近之豪者郭忠恕，落笔拂戾如奔诸。
两公轶荡不拘束，笔力磊砢相劘扶。
我来凭栏聊一呼，随翁联轩上清都。
登正法宫塔
作者：喻汝砺
朝代：宋

疏雨洗空阔，高标插青冥。携筇一来登，长啸谢所撄。清香翔远江，丹气舒翠岷。雪岭浮夏白，澥云亦远青。孤花袅危芳，初篁罗新荣。手容五十里，飒沓为我陈。陵坻漭变迁，物状几屈信。念往思自远，感来意弥臻。伤哉千里心，嗟尔百代人。胡为轸其德，戚戚劳所营。吾请以此辞，归来岩下耕。
登正法宫塔
作者：喻汝砺
朝代：宋

疏雨洗空阔，髙标插青冥。
携笻一来登，长啸谢所撄。
清香翔远江，丹气舒翠岷。
雪岭浮夏白，澥云亦远青。
孤花袅危芳，初篁罗新荣。
手容五十里，飒沓为我陈。
陵坻漭变迁，物状几屈信。
念往思自远，感来意弥臻。
伤哉千里心，嗟尔百代人。
胡为轸其德，戚戚劳所营。
吾请以此辞，归来岩下耕。
草堂诗
作者：喻汝砺
朝代：宋

灿灿诗翁锦里西，只缘诗好遂穷栖。竹铺冷色云连寺，柳漾晴丝鸟过溪。凝怨不禁关树暗，驻情应恨蜀山低。离人苦怕春归尽，可忍红英半著泥。閒把烟光次第陈，岷峨风物见精神。翻成锦绣千般样，供与江山几处春。深屋长河元老大，蛾眉曼睩却逡巡。从公乞取无边手，免作诗中半个人。从教日日敞窗扉，嫌怕风光入眼迟。剩买芒鞋供看竹，趁乘春雨去裁桤。苦无宾客僧来后，薄有生涯鹤下时。闻道邻翁酒初熟，新篘一酌莫相遗。远屿曲洲纵复横，沙边繁鸟弄箫笙。一轩檐冷松阴合，十里林香药草生。路转断楂逢石坐，风移深竹见僧行。晚来冲抱更清旷，时有幽人带月耕。乱后飘零歇此身，风光无赖更清新。客怀易感酒添病，诗思苦悭花减春。南枝北枝莺舌巧，前村后村雨脚匀。暂借溪边老为客，花心柳眼莫撩人。翠木摇艳溪之湾，游子失气生愁酸。誇力搏虎筋骨绝，双流迸巘道路难。布衾多年窘夜雨，土锉无火啼夜餐。一生忠义老寂寞，旋烧竹叶供春寒。诗人以来谁者工，建安元嘉无此翁。维摩壁畔不到处，伽梨角边无限风。孟郊空螯但彭越，何晏片甲非虬龙。先生住处在何许，我亦不知西北东。朝元阁边瑶草芳，惟君之故遥相望。人归后雁关塞阻，思入南凫离梦长。悬知同心两相忆，剩欲共看千里光。金舆玉辇不复见，肠断华清云树苍。竹外清疏侵碧溪，溪边竹澹烟雨霏。閒看雪岭题诗罢，醉散西郊信马归。霄汉直愁双阙迥，梦魂长著五陵飞。故园秀木又春色，只恐归去池台非。锦宫城西春草芳，杜陵客子忧思长。浴晴晚树淡浮绿，卧水幽花深度香。交情悯悯言燕阻，旧国迤迤云山苍。白蘋洲渚落日晚，明边正衔归雁行。浣花四月天气和，綵舟翠旂乐莫过。离人千里起遥怨，缓棹一曲浮灵波。惠风昙昙泛蘅杜，流云演演逾关河。终然有怀春复夏，归去灞浐眠汀莎。支策翳然林水间，萧疏神韵淡风烟。沧浪亭畔各分手，杜宇声中恰一年。自昔风人裁一骨，于今扪膝亦么弦。试看堂上百千海，馀子浮沤却未全。
草堂诗·其一
作者：喻汝砺
朝代：宋

灿灿诗翁锦里西，只缘诗好遂穷栖。
竹铺冷色云连寺，柳漾晴丝鸟过溪。
凝怨不禁关树暗，驻情应恨蜀山低。
离人苦怕春归尽，可忍红英半着泥。
草堂诗·其一
作者：喻汝砺
朝代：宋

灿灿诗翁锦里西，只缘诗好遂穷栖。竹铺冷色云连寺，柳漾晴丝鸟过溪。凝怨不禁关树暗，驻情应恨蜀山低。离人苦怕春归尽，可忍红英半著泥。
草堂诗·其一〇
作者：喻汝砺
朝代：宋

锦宫城西春草芳，杜陵客子忧思长。
浴晴晚树淡浮绿，卧水幽花深度香。
交情悯悯言燕阻，旧国迤迤云山苍。
白苹洲渚落日晚，明边正衔归鴈行。
草堂诗·其一一
作者：喻汝砺
朝代：宋

浣花四月天气和，綵舟翠旗乐莫过。
离人千里起遥怨，缓棹一曲浮灵波。
惠风昙昙泛蘅杜，流云演演逾关河。
终然有怀春復夏，归去灞浐眠汀莎。
草堂诗·其一二
作者：喻汝砺
朝代：宋

支策翳然林水间，萧疏神韵淡风烟。
沧浪亭畔各分手，杜宇声中恰一年。
自昔风人裁一骨，于今扪膝亦么弦。
试看堂上百千海，余子浮沤却未全。
草堂诗·其七
作者：喻汝砺
朝代：宋
体裁：七言律诗

诗人以来谁者工，建安元嘉无此翁。维摩壁畔不到处，伽梨角边无限风。孟郊空螯但彭越，何晏片甲非虬龙。先生住处在何许，我亦不知西北东。
草堂诗·其三
作者：喻汝砺
朝代：宋
体裁：七言律诗

从教日日敞窗扉，嫌怕风光入眼迟。剩买芒鞋供看竹，趁乘春雨去裁桤。苦无宾客僧来后，薄有生涯鹤下时。闻道邻翁酒初熟，新篘一酌莫相遗。
草堂诗·其九
作者：喻汝砺
朝代：宋

竹外清疏侵碧溪，溪边竹澹烟雨霏。
閒看雪岭题诗罢，醉散西郊信马归。
霄汉直愁双阙迥，梦魂长着五陵飞。
故园秀木又春色，只恐归去池台非。
草堂诗·其九
作者：喻汝砺
朝代：宋

竹外清疏侵碧溪，溪边竹澹烟雨霏。閒看雪岭题诗罢，醉散西郊信马归。霄汉直愁双阙迥，梦魂长著五陵飞。故园秀木又春色，只恐归去池台非。
草堂诗·其二
作者：喻汝砺
朝代：宋

閒把烟光次第陈，岷峨风物见精神。翻成锦绣千般样，供与江山几处春。深屋长河元老大，蛾眉曼睩却逡巡。从公乞取无边手，免作诗中半个人。
草堂诗·其二
作者：喻汝砺
朝代：宋

閒把烟光次第陈，岷峨风物见精神。
翻成锦绣千般様，供与江山几处春。
深屋长河元老大，蛾眉曼睩却逡巡。
从公乞取无边手，免作诗中半箇人。
草堂诗·其五
作者：喻汝砺
朝代：宋
体裁：七言律诗

乱后飘零歇此身，风光无赖更清新。客怀易感酒添病，诗思苦悭花减春。南枝北枝莺舌巧，前村后村雨脚匀。暂借溪边老为客，花心柳眼莫撩人。
草堂诗·其八
作者：喻汝砺
朝代：宋

朝元阁边瑶草芳，惟君之故遥相望。人归后雁关塞阻，思入南凫离梦长。悬知同心两相忆，剩欲共看千里光。金舆玉辇不复见，肠断华清云树苍。
草堂诗·其八
作者：喻汝砺
朝代：宋

朝元阁边瑶草芳，惟君之故遥相望。
人归后雁关塞阻，思入南鳬离梦长。
悬知同心两相忆，剩欲共看千里光。
金舆玉辇不復见，肠断华清云树苍。
草堂诗·其六
作者：喻汝砺
朝代：宋

翠木摇艳溪之湾，游子失气生愁酸。誇力搏虎筋骨绝，双流迸巘道路难。布衾多年窘夜雨，土锉无火啼夜餐。一生忠义老寂寞，旋烧竹叶供春寒。
草堂诗·其六
作者：喻汝砺
朝代：宋

翠木摇艷溪之湾，游子失气生愁酸。
夸力搏虎筋骨绝，双流迸巘道路难。
布衾多年窘夜雨，土锉无火啼夜餐。
一生忠义老寂寞，旋烧竹叶供春寒。
草堂诗·其十
作者：喻汝砺
朝代：宋

锦宫城西春草芳，杜陵客子忧思长。浴晴晚树淡浮绿，卧水幽花深度香。交情悯悯言燕阻，旧国迤迤云山苍。白蘋洲渚落日晚，明边正衔归雁行。
草堂诗·其十一
作者：喻汝砺
朝代：宋

浣花四月天气和，綵舟翠旂乐莫过。离人千里起遥怨，缓棹一曲浮灵波。惠风昙昙泛蘅杜，流云演演逾关河。终然有怀春复夏，归去灞浐眠汀莎。
草堂诗·其十二
作者：喻汝砺
朝代：宋

支策翳然林水间，萧疏神韵淡风烟。沧浪亭畔各分手，杜宇声中恰一年。自昔风人裁一骨，于今扪膝亦么弦。试看堂上百千海，馀子浮沤却未全。
草堂诗·其四
作者：喻汝砺
朝代：宋

远屿曲洲纵复横，沙边繁鸟弄箫笙。一轩檐冷松阴合，十里林香药草生。路转断楂逢石坐，风移深竹见僧行。晚来冲抱更清旷，时有幽人带月耕。
草堂诗·其四
作者：喻汝砺
朝代：宋

远屿曲洲纵復横，沙边繁鸟弄箫笙。
一轩檐冷松阴合，十里林香药草生。
路转断楂逢石坐，风移深竹见僧行。
晚来冲抱更清旷，时有幽人带月耕。
谒江渎庙
作者：喻汝砺
朝代：宋

坤轴东南倾，大江日夜注。
前驱下荆巫，余涛略吴楚。
任势不期劳，得意缘所遇。
水也初无营，神哉亮谁主。
芳兰沉清华，碧藻舒翠缕。
晨鹄戏野岸，春鳬集深渚。
均是得所安，而神岂私汝。
古来几精魂，舍此迷所处。
淫游不知还，沙村失烟树。
而我后千载，悠然在江浒。
抱啬贵无竞，矜名忌多取。
冥冥罨岸风，淫淫打船雨。
舞雪窥洪涛，开苹渡前浦。
再拜谢神贶，聊復随所住。
谒江渎庙
作者：喻汝砺
朝代：宋

坤轴东南倾，大江日夜注。前驱下荆巫，馀涛略吴楚。任势不期劳，得意缘所遇。水也初无营，神哉亮谁主。芳兰沉清华，碧藻舒翠缕。晨鹄戏野岸，春凫集深渚。均是得所安，而神岂私汝。古来几精魂，舍此迷所处。淫游不知还，沙村失烟树。而我后千载，悠然在江浒。抱啬贵无竞，矜名忌多取。冥冥罨岸风，淫淫打船雨。舞雪窥洪涛，开蘋渡前浦。再拜谢神贶，聊复随所住。
谒诸葛庙
作者：喻汝砺
朝代：宋

孤云何其髙，明月不可繫。
灼灼抱此心，与世自泾渭。
适来从所欢，感乱亦歔欷。
咨惟今之人，窃国未云耻。
匕首入吴市，秋风动燕水。
区区袁与曹，等是刺客耳。
而我于其间，秉义不敢坠。
哀音回衝飇，清义动幽邃。
天心固难亮，吾独信所履。
溶溶日间云，漠漠苔点砌。
饥鼯坠苍瓦，澹薄公所憩。
静然相英姿，孤怀亦差慰。
过府学遂谒文翁堂
作者：喻汝砺
朝代：宋

绿荻负幽隐，高槐泛轻凉。各誇一时好，披风互低昂。讵知五月中，微阴忽催黄。我行鲁侯宫，独谒文翁堂。若人骨已朽，道在斯不忘。遂令蜀文章，照耀日月旁。世事俱腐臭，斯文真久长。靡颓能几时，萧条翳墟荒。富贵岂不好，千载同一场。三叹过泮宫，抚已涕自滂。
过府学遂谒文翁堂
作者：喻汝砺
朝代：宋

绿荻负幽隐，髙槐泛轻凉。
各夸一时好，披风互低昂。
讵知五月中，微阴忽催黄。
我行鲁侯宫，独谒文翁堂。
若人骨已朽，道在斯不忘。
遂令蜀文章，照耀日月旁。
世事俱腐臭，斯文真久长。
靡颓能几时，萧条翳墟荒。
富贵岂不好，千载同一塲。
三嘆过泮宫，抚已涕自滂。
锦江思
作者：喻汝砺
朝代：宋
体裁：七言绝句

独咏沧浪古岸边，牵风柳带绿凝烟。得鱼且斫金丝鲙，醉折桃花倚钓船。
隐德诗
作者：喻汝砺
朝代：宋

太虚八境初无二，中有道人常洞视。借问道人何等公，从志其名聂其氏。华亭春酣战桃李，香气入帘人破睡。凌波微步度劳尘，栀子同心传密意。道人不动如澄水，看破新装小年纪。回身向郎郎忍弃，愁眺月华空掩涕。含羞转态春百媚，而我定心初不起。世人悠悠初未知，故有冥籍还见记。仪州判官临颍生，良原甲夜黄衣吏。手提淡墨但仓黄，门列阴兵更奇佹。昧爽堂皇势呀豁，玉带神君气高厉。靖国再拜呼使前，案头吏抱百叶纸。数行具书一善事，聂君夜却淫奔李。由来胸中无浊见，前尘百暗心常止。一室超然方隐几，入眼狂花乱飘坠。定情岂复顾条脱，合欢未许同阳燧。坐令密行动幽祇，棘使华年增一纪。出门仍问紫衣翁，阴诛与世无差异。百叶部中分次第，忠孝弃捐神所劓。杀生之报定何如，朝生暮死蜉蝣尔。踏翠裁红可怜妓，濯足琼浆被鞭箠。房公湖边秋色里，阿孙图南前拜跪。扣头授我如上事，愿谒英篇书所以。我闻南曹北曹尺有咫，天知地知元密迩。岂惟妙药彻五藏，况复宝鉴悬千里。幽中谅有鬼能言，密处须防墙有耳。诸生举止虽细微，动念观心实幽邃。端知天上戊申录，记尽人间不平地。东邻西舍总不知，却有鬼神知子细。障碍为壁通为空，只有此心难掩蔽。云何是中有明暗，至行通神裁一理。道人两眼无赤眚，揩定人间几真伪。赵骅已矣马元死，郡有隐德如君子。嗟我诸生苦流转，奔色奔声复奔味。其间贪魃尤阴诡，收索携提入馋喙。都儿阿对共揶揄，笑杀官人常梦秽。虽云幽暗巧规避，僮仆羞之那不愧。哀哉诡谲王冀公，未省胡颜向祁睿。我爱昔人尤简贵，寡欲清真有高气。旷然澹处但真独，胸中岂复留尘累。生死幽明了不期，是心默与神明契。王忱绣被下庭堂，李约宝珠存含禭。九原可作吾与归，敛膝容之想幽致。
隐德诗
作者：喻汝砺
朝代：宋

太虚八境初无二，中有道人常洞视。
借问道人何等公，从志其名聂其氏。
华亭春酣战桃李，香气入帘人破睡。
凌波微步度劳尘，栀子同心传密意。
道人不动如澄水，看破新装小年纪。
回身向郎郎忍弃，愁眺月华空掩涕。
含羞转态春百媚，而我定心初不起。
世人悠悠初未知，故有冥籍还见记。
仪州判官临颍生，良原甲夜黄衣吏。
手提淡墨但仓黄，门列阴兵更奇佹。
昧爽堂皇势呀豁，玉带神君气高厉。
靖国再拜呼使前，案头吏抱百叶纸。
数行具书一善事，聂君夜却淫奔李。
由来胸中无浊见，前尘百暗心常止。
一室超然方隐几，入眼狂花乱飘坠。
定情岂復顾条脱，合欢未许同阳燧。
坐令密行动幽祇，棘使华年增一纪。
出门仍问紫衣翁，阴诛与世无差异。
百叶部中分次第，忠孝弃捐神所劓。
杀生之报定何如，朝生暮死蜉蝣尔。
踏翠裁红可怜妓，濯足琼浆被鞭棰。
房公湖边秋色裏，阿孙图南前拜跪。
扣头授我如上事，愿谒英篇书所以。
我闻南曹北曹尺有咫，天知地知元密迩。
岂惟妙药彻五藏，况復宝鑑悬千里。
幽中谅有鬼能言，密处须防墙有耳。
诸生举止虽细微，动念观心实幽邃。
端知天上戊申录，记尽人间不平地。
东邻西舍总不知，却有鬼神知子细。
障碍为壁通为空，只有此心难掩蔽。
云何是中有明暗，至行通神裁一理。
道人两眼无赤眚，揩定人间几真僞。
赵骅已矣马元死，郡有隐德如君子。
嗟我诸生苦流转，奔色奔声復奔味。
其间贪魃尤阴诡，收索携提入馋喙。
都儿阿对共揶揄，笑杀官人常梦秽。
虽云幽暗巧规避，僮仆羞之那不愧。
哀哉诡谲王冀公，未省胡颜向祁睿。
我爱昔人尤简贵，寡欲清真有高气。
旷然澹处但真独，胸中岂復留尘累。
生死幽明了不期，是心默与神明契。
王忱绣被下庭堂，李约宝珠存含禭。
九原可作吾与归，敛膝容之想幽致。
题周昉美人拜月图
作者：喻汝砺
朝代：宋
体裁：古风

东风原自无消息，独捲珠帘望春色。风惊红叶堕珊珊，梦断行云泣残月。挹挹柔情不自持，此心端被月先知。窥窗入户如相伴，应是娇娥惯别离。
上席帥
作者：喻汝礪
朝代：宋

先公御吏如御兵，迎刃而解如庖丁。
掀髯一笑黠吏走，蜀中草木知威名。
伯兄渠渠天下士，嵩高少室之英靈。
妙齡提書噭閶闔，谹議可以諧韶韺。
昨年兩作益州牧，西南惡少不敢行。
後來繼者有季弟，潭潭大度涵滄溟。
指麾萬事不作意，決眥雨電風煙雲。
南望峨眉西玉壘，逸氣夜與銀河傾。
幅巾筇杖過何許，閑邀仲元訪君平。
小蓬董寶夜吹笙，往往笑倒長庚星。
拔劍起舞者誰子，杜陵老翁醉不醒。
生平入眼無俗物，胡爲見我眼自青。
武侯廟前有古柏，風吟雨嘯蛟龍聲。
我來正欲刳爾腹，琢作巨屋丹其楹。
琢作巨屋丹其楹，繪此落落三名卿。
尚使千載知儀刑，喻子作詩如鼎銘。
下巖寺二首·其一
作者：喻汝礪
朝代：宋

徑向山腰轉，門從水面開。
片雲巖下宿，一鉢朔方來。
落日鳥衝樹，輕雲花覆苔。
惟應荔枝熟，時躡白雲回。
下巖寺二首·其二
作者：喻汝礪
朝代：宋

路暗松杉密，天空霧雨開。
山容依檻轉，鳥影渡江來。
汲水僧歸寺，啣花鹿印苔。
年年蠶麥熟，貧道啜齋回。
仙鶴樓二首·其一
作者：喻汝礪
朝代：宋

果爲山中州，叢攢少平地。
斗下金泉峰，十里掃空翠。
仙鶴樓二首·其二
作者：喻汝礪
朝代：宋

岧岧金泉峰，望望朝復夕。
凄冷雨中樹，曠朗雲外石。
八陣圖
作者：喻汝礪
朝代：宋

魚復江邊春事起，萬點紅旗颺清泚。
主人元是劉夢得，載酒娛賓水光裏。
酒闌放脚步涉磧，細石作行相靡迤。
臥龍起佐赤龍子，天地風雲入鞭箠。
蛇盤虎翼飛鳥翔，四正四奇公所壘。
當時二十四萬師，開門闔門隨臂指。
幾回嚇殺生仲達，往往宵遁常騎豕。
海中仙人丈二履，相與往來迂玉趾。
笑云此公大肚皮，龍拏虎擲堆胸胃。
江頭風波幾劘蕩，斷岸奔峰俱披靡。
陽侯鏖戰三峽怒，祇此細石吹不起。
晉大司馬宣武公，常山之蛇中首尾。
幙中矹矹何物客，未有一客能解此。
千年獨有老奇癲，見之斂袂三嘆喟。
頗知此法自玄女，細與諸公剖根柢。
君不見風后英謀儘奇詭，龕定蚩尤等蜉蟻。
漢大將軍親閱試，四夷聞風皆褫氣。
馬隆三千相角掎，西羌茸茸落牙嘴。
而公於此出新意，蓋世功名無第二。
不知何處著雙手，建立乃與天地比。
河圖洛書亦如此，堂堂孔明今未死。
我門生人如死人，老了不作一件事。
卻被獮猴坐御床，孰眎天王出居汜。
既不能蹠穿膝暴秦王庭，放聲七日哭不已。
又不能斷脰決腹死社稷，滿地淋漓流腦髓。
羨它安晉溫太真，壯它霸越會稽蠡。
八年嫪戀飽妻子，灑涕東風肉生髀。
斑斑猶在杲卿髪，離離未落張巡齒。
愛惜微軀欲安用，有臣如此難準擬。
雖然愛國心尚在，左角右角頗諳委。
二廣二矩及甄，春秋所書晉所紀。
況廼東廂與洞當，復有青龍洎旬始。
淫淫陳法有如許，智者舍是愚者蔽。
此圖昔人之芻狗，參以古法行以已。
偏爲前距狄笑之，制勝於茲亮其豈。
爾朱十萬破百萬，第顧方略何如耳。
嗟我去國歲月老，渺渺赤心馳玉扆。
可憐阿伾財女子，而我未刷邦家恥。
屬者買舟瀘川縣，扣船欲泛吳江水。
赤甲山前春雪深，白帝城下扁舟艤。
胡爲於此久留滯，細雨打篷愁不睡。
剽聞逆雛犯淮泗，陛下自將誅陳豨。
六師如龍賊如鼠，殺回屋瓦皆蜚墜。
距黍直射六百步，虜尸蔽江一千里。
哀哉獮猴太癡絕，垂死尚持虞帝匕。
那知光武定中興，要把中原通爬洗。
君不見陛下神武如太宗，萬全制陳將平戎。
倚聞獻馘平江宮，坐使四海開春容。
六騑還自江之東，光復舊京如轉蓬。
蜀花千枝萬枝紅，輒莫取次隨東風。
奇癲眼腦醉冬烘，東向舞蹈壽廼翁。
醉醒聊作竹枝曲，乞與欸乃歌巴童。
句·其一
作者：喻汝礪
朝代：宋

捫膝來爲普慈守，先生懸車在林藪。
句·其三
作者：喻汝礪
朝代：宋

寒林春自芳。
句·其二
作者：喻汝礪
朝代：宋

閑尋物理幽。
句·其四
作者：喻汝礪
朝代：宋

借問幾時辭碧落。
子雲墨池
作者：喻汝礪
朝代：宋

讀書豈不好，憂憤還自兹。
書中見古人，隱閔惻餘思。
遇險理有激，尋分意多隨。
娟娟感姱容，慼慼念幽棲。
曾是無間然，孰焉愜所宜。
覽之不自聊，悵然起遥悲。
不如撥置之，濁酒聊一持。
先生頗多事，斯心昧前知。
亦復坐奇字，慘然亡所歸。
宿錦屏山暮景
作者：喻汝礪
朝代：宋

暝色輕煙罩郡城，漁舟燈火倒觀星。
寒山遠水江村暮，自在粧成水墨屏。
散花樓
作者：喻汝礪
朝代：宋

濯錦江邊莎草濃，散花樓畔夭芙蓉。
蜀山疊疊修門遠，誰把丹心問李鄘。
晚泛浣花遂宿草堂
作者：喻汝礪
朝代：宋

扣橈泛澄虚，濯流睇幽芳。
晚霙襯奇樹，夕霏媚疏篁。
歸鳥亦暫閒，夜魄動初凉。
忽焉衆星微，天髙月舒光。
昔也杜陵子，澹然此茅堂。
客至酒自斟，句得意已忘。
云何常念饑，零落在道旁。
古來技入神，一飯豈所望。
吾輩天所窮，慨歌淚霑裳。
清曉坐四天王院
作者：喻汝礪
朝代：宋

杳杳天宇凉，月墜星亦稀。
朝暉下檐隙，遠色開林扉。
寂坐無物役，隱几或在斯。
曠焉耳目清，擬覺形神歸。
溷世跡若近，抱沖心獨微。
故殿經幾年，何人所摹規。
當時亦姱嫮，作者良已罷。
快意取一好，於身亮何私。
不知壯觀地，徒使來者悲。
坐頃又成昔，安知今是非。
玉局洞石恪畫仙人四壁
作者：喻汝礪
朝代：宋

真人何年下紫清，目睛飄墮如流星。
至今玉洞通窈冥，蕭然紫室之威靈。
杖履而來六月望，赤旱裂石風淒冷。
屹然四壁呀欲動，神怪夭矯目喪睛。
道與之貌非丹青，馭風而行誰使令。
雲飛電掣集帝所，超然得意皆天人。
異哉石子偉丈夫，胸中磊磊怪所儲。
玄圃之山帝所居，子游其間墮雙鳬。
不然安知天上有此樂，禿筆一掃凌方壺。
細看毛骨分錙銖，偉形傑狀人人殊。
古來列真誰所摹，前稱關同後張圖。
近之豪者郭忠恕，落筆拂戾如奔諸。
兩公軼蕩不拘束，筆力磊砢相劘扶。
我來憑欄聊一呼，隨翁聯軒上清都。
登正法宫塔
作者：喻汝礪
朝代：宋

疏雨洗空闊，髙標插青冥。
携笻一來登，長嘯謝所攖。
清香翔遠江，丹氣舒翠岷。
雪嶺浮夏白，澥雲亦遠青。
孤花裊危芳，初篁羅新榮。
手容五十里，颯沓爲我陳。
陵坻漭變遷，物狀幾屈信。
念往思自遠，感來意彌臻。
傷哉千里心，嗟爾百代人。
胡爲軫其德，戚戚勞所營。
吾請以此辭，歸來巖下耕。
草堂詩·其一
作者：喻汝礪
朝代：宋

燦燦詩翁錦里西，只緣詩好遂窮棲。
竹鋪冷色雲連寺，柳漾晴絲鳥過溪。
凝怨不禁關樹暗，駐情應恨蜀山低。
離人苦怕春歸盡，可忍紅英半著泥。
草堂詩·其一〇
作者：喻汝礪
朝代：宋

錦宮城西春草芳，杜陵客子憂思長。
浴晴晚樹淡浮綠，臥水幽花深度香。
交情憫憫言燕阻，舊國迤迤雲山蒼。
白蘋洲渚落日晚，明邊正銜歸鴈行。
草堂詩·其一一
作者：喻汝礪
朝代：宋

浣花四月天氣和，綵舟翠旂樂莫過。
離人千里起遥怨，緩棹一曲浮靈波。
惠風曇曇泛蘅杜，流雲演演逾關河。
終然有懷春復夏，歸去灞滻眠汀莎。
草堂詩·其一二
作者：喻汝礪
朝代：宋

支策翳然林水間，蕭疏神韻淡風煙。
滄浪亭畔各分手，杜宇聲中恰一年。
自昔風人裁一骨，於今捫膝亦么弦。
試看堂上百千海，餘子浮漚卻未全。
草堂詩·其七
作者：喻汝礪
朝代：宋

詩人以來誰者工，建安元嘉無此翁。
維摩壁畔不到處，伽梨角邊無限風。
孟郊空螯但彭越，何晏片甲非虬龍。
先生住處在何許，我亦不知西北東。
草堂詩·其三
作者：喻汝礪
朝代：宋

從教日日敞窗扉，嫌怕風光入眼遲。
剩買芒鞋供看竹，趁乘春雨去裁榿。
苦無賓客僧來後，薄有生涯鶴下時。
聞道鄰翁酒初熟，新篘一酌莫相遺。
草堂詩·其九
作者：喻汝礪
朝代：宋

竹外清疏侵碧溪，谿邊竹澹煙雨霏。
閒看雪嶺題詩罷，醉散西郊信馬歸。
霄漢直愁雙闕迥，夢魂長著五陵飛。
故園秀木又春色，只恐歸去池臺非。
草堂詩·其二
作者：喻汝礪
朝代：宋

閒把煙光次第陳，岷峨風物見精神。
翻成錦繡千般様，供與江山幾處春。
深屋長河元老大，蛾眉曼睩却逡巡。
從公乞取無邊手，免作詩中半箇人。
草堂詩·其五
作者：喻汝礪
朝代：宋

亂後飄零歇此身，風光無賴更清新。
客懷易感酒添病，詩思苦慳花減春。
南枝北枝鶯舌巧，前村後村雨脚匀。
暫借溪邊老爲客，花心柳眼莫撩人。
草堂詩·其八
作者：喻汝礪
朝代：宋

朝元閣邊瑶草芳，惟君之故遥相望。
人歸後雁關塞阻，思入南鳬離夢長。
懸知同心兩相憶，剩欲共看千里光。
金輿玉輦不復見，腸斷華清雲樹蒼。
草堂詩·其六
作者：喻汝礪
朝代：宋

翠木搖艷溪之灣，游子失氣生愁酸。
誇力搏虎筋骨絕，雙流迸巘道路難。
布衾多年窘夜雨，土銼無火啼夜餐。
一生忠義老寂寞，旋燒竹葉供春寒。
草堂詩·其四
作者：喻汝礪
朝代：宋

遠嶼曲洲縱復横，沙邊繁鳥弄簫笙。
一軒檐冷松陰合，十里林香藥草生。
路轉斷楂逢石坐，風移深竹見僧行。
晚來冲抱更清曠，時有幽人带月耕。
謁江瀆廟
作者：喻汝礪
朝代：宋

坤軸東南傾，大江日夜注。
前驅下荆巫，餘濤略吳楚。
任勢不期勞，得意緣所遇。
水也初無營，神哉亮誰主。
芳蘭沉清華，碧藻舒翠縷。
晨鵠戲野岸，春鳬集深渚。
均是得所安，而神豈私汝。
古來幾精魂，捨此迷所處。
淫遊不知還，沙村失煙樹。
而我後千載，悠然在江滸。
抱嗇貴無競，矜名忌多取。
冥冥罨岸風，淫淫打船雨。
舞雪窺洪濤，開蘋渡前浦。
再拜謝神貺，聊復隨所住。
謁諸葛廟
作者：喻汝礪
朝代：宋

孤雲何其髙，明月不可繫。
灼灼抱此心，與世自涇渭。
適來從所歡，感亂亦歔欷。
咨惟今之人，竊國未云耻。
匕首入吳市，秋風動燕水。
區區袁與曹，等是刺客耳。
而我於其間，秉義不敢墜。
哀音回衝飇，清義動幽邃。
天心固難亮，吾獨信所履。
溶溶日間雲，漠漠苔點砌。
饑鼯墜蒼瓦，澹薄公所憩。
靜然相英姿，孤懷亦差慰。
遊嚴真觀支機石而壁有記古鼎丹茅事
作者：喻汝礪
朝代：宋

古木共幽意，長廊亦晏如。
於焉詠逍遥，且復散衣裾。
塵慮颯已空，道心頗閎舒。
不知度世人，去此歲幾徂。
云何有丹砂，尚爾留庭隅。
支機亦悠哉，誰復訂有無。
我知此公意，慨彼元鼎初。
繼之五鳳問，斯民斃刀鋸。
聊欲謝世網，欻以道自娛。
抱獨理自會，曠懷遺所拘。
初匪逃世人，而世自我疏。
含默念斯人，起我憂患餘。
遊海雲山
作者：喻汝礪
朝代：宋

渺渺天宇初，便復有此山。
清晨及兹遊，遐想百代前。
來者幾何人，當時各爲歡。
淑質揚妙舞，哀絲遞清彈。
樂事坐如昨，芳歲已屢殫。
向來所遊人，落葉不復還。
迥然散遠目，感之爲長嘆。
竹林遥舊所，鵲巢豈昔眠。
念誰常久存，而不任所緣。
破涕聊一怡，山川却萋妍。
未知後世事，誰復當來旋。
遊琴臺
作者：喻汝礪
朝代：宋

臯朔語類俳，上頗倡優之。
嚴吾數預事，慘凛失所棲。
慨彼猜忌姿，公卿命如絲。
夫子迺謁閑，翩翩富丰儀。
眷言彼姝子，深情結幽期。
浩露泛酒甕，輕雲思琴徽。
撫絃視八荒，頗覺秦岫低。
紛紛漢諸子，悟解良獨遲。
一朝不自保，頸血霑裳衣。
公豈不炯戒，慮禍盖已微。
污已迥前識，達生邁天倪。
闊哉昭曠情，豈屑後代嗤。
遊西臺院暑雪軒觀石鏡
作者：喻汝礪
朝代：宋

城中苦伊欎，兹軒獨髙鶱。
連甍動參差，錯畦横阡眠。
雪嶠正孤峙，若與我周旋。
遠翠浮蕩瀁，輕鷗下聮軒。
密竹罥幽逕，新蒲澹清漣。
初遊愜餘懷，既久幽念攅。
慨彼泉下人，灼灼夸令顔。
忽然墜榛莽，窈窕不可援。
一鏡空復情，况乃塊石頑。
哀哉彼愚子，婉孌情所牽。
差勝茂陵公，更訹方士言。
過府學遂謁文翁堂
作者：喻汝礪
朝代：宋

綠荻負幽隱，髙槐泛輕凉。
各誇一時好，披風互低昂。
詎知五月中，微陰忽催黄。
我行魯侯宫，獨謁文翁堂。
若人骨已朽，道在斯不忘。
遂令蜀文章，照耀日月旁。
世事俱腐臭，斯文真久長。
靡頹能幾時，蕭條翳墟荒。
富貴豈不好，千載同一塲。
三嘆過泮宫，撫已涕自滂。
錦江思
作者：喻汝礪
朝代：宋

獨詠滄浪古岸邊，牽風柳带綠凝煙。
得魚且斫金絲鱠，醉折桃花倚釣船。
隱德詩
作者：喻汝礪
朝代：宋

太虛八境初無二，中有道人常洞視。
借問道人何等公，從志其名聶其氏。
華亭春酣戰桃李，香氣入簾人破睡。
凌波微步度勞塵，梔子同心傳密意。
道人不動如澄水，看破新裝小年紀。
回身向郎郎忍棄，愁眺月華空掩涕。
含羞轉態春百媚，而我定心初不起。
世人悠悠初未知，故有冥籍還見記。
儀州判官臨潁生，良原甲夜黄衣吏。
手提淡墨但倉黄，門列陰兵更奇佹。
昧爽堂皇勢呀豁，玉带神君氣高厲。
靖國再拜呼使前，案頭吏抱百葉紙。
數行具書一善事，聶君夜卻淫奔李。
由來胸中無濁見，前塵百暗心常止。
一室超然方隱几，入眼狂花亂飄墜。
定情豈復顧條脫，合歡未許同陽燧。
坐令密行動幽祇，棘使華年增一紀。
出門仍問紫衣翁，陰誅與世無差異。
百葉部中分次第，忠孝棄捐神所劓。
殺生之報定何如，朝生暮死蜉蝣爾。
踏翠裁紅可憐妓，濯足瓊漿被鞭箠。
房公湖邊秋色裏，阿孫圖南前拜跪。
扣頭授我如上事，願謁英篇書所以。
我聞南曹北曹尺有咫，天知地知元密邇。
豈惟妙藥徹五藏，況復寶鑑懸千里。
幽中諒有鬼能言，密處須防牆有耳。
諸生舉止雖細微，動念觀心實幽邃。
端知天上戊申錄，記盡人間不平地。
東鄰西舍總不知，卻有鬼神知子細。
障礙爲壁通爲空，只有此心難掩蔽。
云何是中有明暗，至行通神裁一理。
道人兩眼無赤眚，揩定人間幾真僞。
趙驊已矣馬元死，郡有隱德如君子。
嗟我諸生苦流轉，奔色奔聲復奔味。
其間貪魃尤陰詭，收索攜提入饞喙。
都兒阿對共揶揄，笑殺官人常夢穢。
雖云幽暗巧規避，僮僕羞之那不愧。
哀哉詭譎王冀公，未省胡顔向祁睿。
我愛昔人尤簡貴，寡欲清真有高氣。
曠然澹處但真獨，胸中豈復留塵累。
生死幽明了不期，是心默與神明契。
王忱繡被下庭堂，李約寶珠存含禭。
九原可作吾與歸，斂膝容之想幽致。
雲臺望鶴亭
作者：喻汝礪
朝代：宋

江山有英氣，草木多秀拔。
仙聖之所廬，著眼盡現傑。
題周昉美人拜月圖
作者：喻汝礪
朝代：宋

東風原自無消息，獨捲珠簾望春色。
風驚紅葉墮珊珊，夢斷行雲泣殘月。
挹挹柔情不自持，此心端被月先知。
窺窗入户如相伴，應是嬌娥慣别離。
句
作者：喻陟
朝代：宋

黄鹤仙人隔千古，太白英灵在何许。费祎丁令亦何之。游蜂与狂蝶，无计旁檀心。
句·其一
作者：喻陟
朝代：宋

黄鶴仙人隔千古，太白英靈在何許。
句·其一
作者：喻陟
朝代：宋

黄鹤仙人隔千古，太白英灵在何许。
句·其三
作者：喻陟
朝代：宋

游蜂与狂蝶，无计旁檀心。
句·其三
作者：喻陟
朝代：宋

游蜂與狂蝶，無計旁檀心。
句·其二
作者：喻陟
朝代：宋

費禕丁令亦何之。
句·其二
作者：喻陟
朝代：宋

费祎丁令亦何之。
寄张芸叟
作者：喻陟
朝代：宋

越客思归黯不平，闲持长笛写秦声。
羡君气海如斯壮，博我词锋孰敢争。
江上梅花开又落，陇头流水咽还惊。
岂知不寐鳏鱼眼，独坐山堂对月明。
寄張芸叟
作者：喻陟
朝代：宋

越客思歸黯不平，閑持長笛寫秦聲。
羨君氣海如斯壯，博我詞鋒孰敢爭。
江上梅花開又落，隴頭流水咽還驚。
豈知不寐鰥魚眼，獨坐山堂對月明。
蜡梅香
作者：喻陟
朝代：宋

晓日初长，正锦里轻阴，小寒天气。未报春消息，早瘦梅先发，浅苞纤蕊。揾玉匀香，天赋与，风流标致。问陇头人，音容万里。待凭谁寄。一样晓妆新，倚朱楼凝盼，素英如坠。映月临风处，度几声羌管，愁生乡思。电转光阴，须信道、飘零容易。且频欢赏，柔芳正好，满簪同醉。
蜡梅香·晓日初长
作者：喻陟
朝代：宋
体裁：词

晓日初长，正锦里轻阴，小寒天气。
未报春消息，早瘦梅先发，浅苞纤蕊。
搵玉匀香，天赋与，风流标致。
问陇头人，音容万里。
待凭谁寄。
一样晓妆新，倚朱楼凝盼，素英如坠。
映月临风处，度几声羌管，愁生乡思。
电转光阴，须信道、飘零容易。
且频欢赏，柔芳正好，满簪同醉。
賀种太守破鬼章·其一
作者：喻陟
朝代：宋

捷報下岷洮，威傳萬里遥。
渠魁咸面縛，氛祲即時銷。
聖算百王上，神功千古超。
從茲荒忽地，無復恣凶驕。
賀种太守破鬼章·其三
作者：喻陟
朝代：宋

周后持盈日，戎夷負固年。
廟謨期必勝，閫略制於先。
不假天山箭，行聞杕杜篇。
凱還俘馘獻，圖像有凌烟。
賀种太守破鬼章·其二
作者：喻陟
朝代：宋

黠鹵方千軌，王師薄有征。
摧枯祇俄頃，破竹不留行。
殺氣收貔虎，清風捲旆旌。
遥瞻紫宸闕，稱賀浹歡聲。
贺种太守破鬼章
作者：喻陟
朝代：宋

捷报下岷洮，威传万里遥。渠魁咸面缚，氛祲即时销。圣算百王上，神功千古超。从兹荒忽地，无复恣凶骄。黠卤方千轨，王师薄有征。摧枯祇俄顷，破竹不留行。杀气收貔虎，清风捲旆旌。遥瞻紫宸阙，称贺浃欢声。周后持盈日，戎夷负固年。庙谟期必胜，阃略制于先。不假天山箭，行闻杕杜篇。凯还俘馘献，图像有凌烟。
贺种太守破鬼章·其一
作者：喻陟
朝代：宋

捷报下岷洮，威传万里遥。渠魁咸面缚，氛祲即时销。圣算百王上，神功千古超。从兹荒忽地，无复恣凶骄。
贺种太守破鬼章·其一
作者：喻陟
朝代：宋

捷报下岷洮，威传万里遥。
渠魁咸面缚，氛祲即时销。
圣算百王上，神功千古超。
从兹荒忽地，无復恣凶骄。
贺种太守破鬼章·其三
作者：喻陟
朝代：宋
体裁：五言律诗

周后持盈日，戎夷负固年。庙谟期必胜，阃略制于先。不假天山箭，行闻杕杜篇。凯还俘馘献，图像有凌烟。
贺种太守破鬼章·其二
作者：喻陟
朝代：宋
体裁：五言律诗

黠卤方千轨，王师薄有征。摧枯祇俄顷，破竹不留行。杀气收貔虎，清风捲旆旌。遥瞻紫宸阙，称贺浃欢声。
題呂元圭詩後
作者：喻陟
朝代：宋

黄鶴樓邊橫笛吹，石亭窗上更題詩。
世人不識還歸去，江水雲山空渺瀰。
题吕元圭诗后
作者：喻陟
朝代：宋
体裁：七言绝句

黄鹤楼边横笛吹，石亭窗上更题诗。世人不识还归去，江水云山空渺瀰。
送袁侍郎
作者：嘉定太学生
朝代：宋
体裁：七言律诗

天眷频年惜挂冠，谁令今日远长安。举幡莫遂诸生愿，祖帐应多行路难。去草岂知因害稼，弹乌何事却惊鸾。韩非老子还同传，凭仗时人品藻看。
题三贤堂
作者：嘉定太学生
朝代：宋
体裁：七言绝句

和靖东坡白乐天，几年秋菊荐寒泉。如今往事都休问，且为官司趁酒钱。
送袁侍郎
作者：嘉定太學生
朝代：宋

天眷頻年惜挂冠，誰令今日遠長安。
舉幡莫遂諸生願，祖帳應多行路難。
去草豈知因害稼，彈烏何事却驚鸞。
韓非老子還同傳，憑仗時人品藻看。
題三賢堂
作者：嘉定太學生
朝代：宋

和靖東坡白樂天，幾年秋菊薦寒泉。
如今往事都休問，且爲官司趁酒錢。
句·其一
作者：嚴中和
朝代：宋

樹影踏不碎，花香嗅却無。
句·其三
作者：嚴中和
朝代：宋

澗水活不凍，山楓老自靈。
句·其二
作者：嚴中和
朝代：宋

寺老柳遮塔，雨多春礙船。
句·其四
作者：嚴中和
朝代：宋

畫扇題詩鸞背濕，銅彝煎腦鴨心香。
月夜看桂
作者：嚴中和
朝代：宋

玉杵聲中舞素娥，西風葉葉自婆娑。
一天清氣無人管，惟有山樓樹影多。
詩三首·其一
作者：嚴中和
朝代：宋

山中道人不裹巾，一片石床生綠鱗。
昨夜瓦瓶冰凍破，梅花無水自精神。
詩三首·其三
作者：嚴中和
朝代：宋

一聲杜宇三更後，向曉綠陰連碧苔。
却恨樓高春數尺，柳綿飛不上窗來。
詩三首·其二
作者：嚴中和
朝代：宋

梅天雨氣入簾櫳，衣潤頻添柏火烘。
四月江南無矮樹，人家都在綠陰中。
一落索
作者：嚴仁
朝代：宋

清曉鶯啼紅樹。又一雙飛去。日高花氣撲人來，獨自價、傷春無緒。別後暗寬金縷。倩誰傳語。一春不忍上高樓，為怕見、分攜處。
南柯子·南歌子
作者：嚴仁
朝代：宋

柳陌通雲徑，瓊梳啟翠樓。桃花紙薄漬冰油。記得年時詩句、為君留。曉綠千層出，春紅一半休。門前溪水泛花流。流到西州猶是、故家愁。
塞下曲
作者：嚴仁
朝代：宋

漠漠孤城落照間，黄榆白葦滿關山。
千枝羌笛連雲起，知是胡兒牧馬還。
多麗
作者：嚴仁
朝代：宋

最無端，官樓畫角輕吹。一聲來、深閨深處，把人好夢驚回。許多愁、儘教奴受，些個事、未必君知。淚滴蘭衾，寒生珠幌，翠雲撩亂枕頻敧。窗兒上、幾條殘月，斜玉界羅帷。更堪聽，霜摧敗葉，靜扣朱扉。念別離、千里萬里，問何日是歸期。關情處、魚來雁往，斷腸是、兔走烏飛。美景良辰，賞心樂事，風流孤負縷金衣。謾贏得、花顏玉骨，瘦損為相思。歸須早，劉郎雙鬢，莫遣成絲。
好事近
作者：嚴仁
朝代：宋

曉色未分明，敲動月邊鼉鼓。卯酒一杯徑醉，又別君南浦。春江如席照晴空，大舶夾雙櫓。腸斷斜陽渡口，正落紅如雨。
平遠樓
作者：嚴仁
朝代：宋

湘中病客思歸日，城上高樓獨倚時。
半樹夕陽鴉集早，一江秋色雁來遲。
歸朝歡
作者：嚴仁
朝代：宋

五月人間揮汗雨。離恨一襟何處去。雙溪樓下碧千尋，雙溪樓上匏尊舉。晚涼生綠樹。漁燈幾點依洲渚。莫狂歌，潭空月淨，慘慘瘦蛟舞。變化往來無定所。求劍刻舟應笑汝。只今誰是晉司空，鬥牛奕奕紅光吐。我來空弔古，與君同記憑闌語。問滄波，乘槎此去，流到天河否。
歸朝歡
作者：嚴仁
朝代：宋

朱戶綠窗深窈窕。閃閃華旗紅幹小。相逢斜柳絆輕舟，渚香不斷蘋花老。西風吹夢草。題詩未了還驚覺。獨傷心，淒涼故館，月過西樓悄。樓外斜河低浸鬥。夜已如何夜將曉。心期欲寄赤鱗魚，秋雲不動秋江渺。相思千里道。多情直被無情惱。玉臺前，請君試看，華髮添多少。
歸朝歡
作者：嚴仁
朝代：宋

雲表金莖珠璀璨。當日投懷驚玉燕。文章議論壓西廱，風流姓字翔東觀。紫皇嗟見晚。祥麟五色留金殿。大江西，銅章墨綬，暫爾煩君綰。十二金釵扶玉盞。錦瑟摐摐隨急管。獸爐煙動彩雲高，秋聲拍碎紅牙板。趣君歸翰苑。萊衣煥爛潘輿穩。任方瞳，從今看到，弱水波清淺。
水調歌頭
作者：嚴仁
朝代：宋

慘淡望京闕，慷慨夢天山。引杯中夜看劍，壯氣刷幽燕。鼉鼓滿天催曙，畫角連雲嘯月，吹斷戍瓶煙。犀角赤兔馬，虎帳綠熊氈。仗漢節，伸大義，伐可汗。青冥更下斧鉞，赤子要君安。鐵騎千群觀獵，宮樣十眉環座，礕礰聽鳴弦。莫厭兜鍪冷，歸去又貂蟬。
湘南
作者：嚴仁
朝代：宋

斑竹蕭蕭水驛孤，落花吹雨赤沙湖。
春風二月湘南路，何處青山無鷓鴣。
玉樓春
作者：嚴仁
朝代：宋

春風只在園西畔。薺菜花繁胡蝶亂。冰池晴綠照還空，香徑落紅吹已斷。意長翻恨遊絲短。盡日相思羅帶緩。寶奩明月不欺人，明日歸來君試看。
聞雁
作者：嚴仁
朝代：宋

西風吹夢楚江秋，雁正來時妾正愁。
怕有帛書天外至，畫眉未了急登樓。
菩薩蠻
作者：嚴仁
朝代：宋

徵鴻點破空雲碧。丹霞染出新秋色。返照落平洲。半江紅錦流。風清漁笛晚。寸寸愁腸斷。寄語笛休橫。只消三兩聲。
蝶戀花
作者：嚴仁
朝代：宋

傑閣青紅天半倚。萬里歸舟，更近闌干艤。木落山寒鳧雁起。一聲漁笛滄洲尾。千古文章黃太史。捫蝨高風，長照冰壺裡。何以薦君秋菊蕊。癯瓢為酌西江水。
蝶戀花
作者：嚴仁
朝代：宋

院靜日長花氣暖。一簇嬌紅，得見春深淺。風送生香來近遠。笑聲只在鞦韆畔。目力未窮腸已斷。一寸芳心，更逐遊絲亂。朱戶對開簾卷半。日斜江上春風晚。
賀新郎
作者：嚴仁
朝代：宋

碧浪搖春渚。浸虛簷、蒲萄滉漾，翠綃掀舞。委曲經過臺下路，載取落花東去。問花亦、漂流良苦。花不能言應有恨，恨十分、都被春風誤。同此恨，有飛絮。人生聚散元無據。盡憑闌、一尊相對，蘋州春暮。嫉色沖沖空悵望，淚盡世間兒女。君不見、千金求賦。飛燕婕妤今何在，看黏雲、江影傷千古。流不去，斷魂處。
賀新郎
作者：嚴仁
朝代：宋

蘭芷湘東國。正愁予、一江紅葉，水程孤驛。欲寫瀟湘無限意，那得如椽彩筆。但滿眼、西風蕭瑟。我所思兮何處所，在鐔津、津上滄灣側。誰氏子，閬風客。閬風仙客才無敵。賦悲秋、抑揚頓挫，流籬沈鬱。百賦千詩朝復暮，解道波濤春力。憶共爾、乘槎吹笛。八表神遊吾夢見，渺洞庭、青草煙波隔。空悵望，楚天碧。
賀新郎
作者：嚴仁
朝代：宋

說到城南杜。盡風流、至今人號，去天尺五。家世聯翩蒼玉佩，自有文章機杼。看鸞鳳、九霄軒翥。文陣堂堂新得雋，正少年、壯氣虹霓吐。拈彩筆，月城去。出關相送梅千樹。雪連空、馬蹄特特，曉寒人度。帝裡春濃花似海，催入明光奏賦。須快展、亨衢闊步。隨世功名真漫浪，要平生、所學期無負。須記得，別時語。
醉桃源·阮郎歸
作者：嚴仁
朝代：宋

拍堤春水蘸垂楊。水流花片香。弄花喈柳小鴛鴦。一雙隨一雙。簾半卷，露新妝。春衫是柳黃。倚闌看處背斜陽。風流暗斷腸。
阮郎歸
作者：嚴仁
朝代：宋

鰓花輕拂紫綿香。瓊杯初暖妝。貪憑雕檻看鴛鴦。無心上繡床。風絮亂。恣輕狂。惱人依舊忙。夢隨殘雨下高唐。悠悠春夢長。
鷓鴣天
作者：嚴仁
朝代：宋

一徑蕭條落葉深。離腸悽斷月明砧。徵鴻送恨連雲起，促織驚秋傍砌吟。風悄悄，夜沈沈。鴛機坐冷曉霜侵。挑成錦字心相向，未必君心似妾心。
鷓鴣天
作者：嚴仁
朝代：宋

一曲危絃斷客腸。津橋捩柂轉牙檣。江心雲帶蒲帆重，樓上風吹粉淚香。瑤草碧，柳芽黃。載將離恨過瀟湘。請君看取東流水，方識人間別意長。
鷓鴣天
作者：嚴仁
朝代：宋

公子詩成著錦袍。王家桃葉舊妖嬈。檀槽摐急斜金雁，彩袖翩躚□翠翹。瀋水過，懶重燒。十分濃醉十分嬌。復羅帳裡春寒少，只恐香酥拍漸消。
鷓鴣天
作者：嚴仁
朝代：宋

多病春來事事慵。偶因撲蝶到庭中。落紅萬疊花經雨，斜碧千條柳因風。深院宇，小簾櫳。幾年離別恰相逢。擎觴未飲心先醉，為有春愁似酒濃。
鷓鴣天
作者：嚴仁
朝代：宋

病去那知春事深。流鶯喚起惜春心。桐舒碧葉慳三寸，柳引金絲可一尋。憐繡閣，對雲岑。苦無多力懶登臨。翠羅衫底寒猶在，弱骨難支瘦不禁。
鷓鴣天
作者：嚴仁
朝代：宋

行盡春山春事空。別愁離恨滿江東。三更鼓潤官樓雨，五夜燈殘客舍風。寒淡淡，曉朧朧。黃雞催斷丑時鍾。紫騮嚼勒金銜響，衝破飛花一道紅。
鷓鴣天
作者：嚴仁
朝代：宋

高杏酣酣出短牆。垂楊嫋嫋蘸池塘。文鴛藉草眠春晝，金鯽吹波弄夕陽。閒倚鏡，理明妝。自翻銀葉炷衙香。鳴鞭已過青樓曲，不是劉郎定阮郎。
看雪
作者：嚴參
朝代：宋

天遠正難窮，樓高不堪倚。
醉夢入江南，楊花數千里。
落梅
作者：嚴參
朝代：宋

園花皆手植，梅萼獨禁寒。
色與香無價，飛和雪作團。
數枝橫翠竹，一夜遶朱欄。
不惜吟邊苦，收將句裏看。